**Справка с въпроси от кандидати/заинтересовани страни и разяснения на УО на ОПНОИР по процедура**

**BG05M2OP001-3.017 „Повишаване на капацитета на педагогическите специалисти за работа в мултикултурна среда“**

**КОНСОЛИДИРАНА ВЕРСИЯ (въпроси до 12.05.2020 г.)**

| № | Дата на получаване | Въпрос | Разяснения на УО на ОПНОИР |
| --- | --- | --- | --- |
|  | 07.01.2020  NGO "CIVIL SOCIETY FORUM"  Borislav Frenchev - Chairman | Желаем да кандидатстваме с предложение за проект по процедура BG05M2ОP001-3.017- „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“  Съгласно Условията за кандидатстване и дейности, които ще включим в проекта предвиждаме следните обучения на целевата група:  1. Краткосрочни обучения, които завършват с присъждане на квалификационни кредити, вкл. професионални педагогически тренинги, практикуми, лектории и др.  2. Краткосрочни обучения, които не завършват с присъждане на квалификационни кредити, за повишаване на педагогическите, социалните и гражданските компетентности/умения на педагогическите специалисти и на образователни медиатори.  За всяко проведено обучение за повишаване на квалификацията на педагогически специалисти и образователни медиатори, обучаващата институция следва да издаде удостоверение/сертификат/свидетелство за преминатото обучение независимо дали се присъждат или не квалификационни кредити.  Въпросът ни е при положение, че ще използваме външни изпълнители /обучителни организации/ за посочените по-горе дейности свързани с двата вида краткосрочни обучения, то те следва ли да имат лиценз за това?  Достатъчно ли е само да притежават необходимият опит в обучителни дейности по подобен род обучения, за да издадат удостоверение /сертификат/ за преминато обучение? | Съгласно т.11.1 от Условията за кандидатстване кандидатите могат да изпълняват пряко, изцяло или частично задължителната дейност II.  Съгласно т.11.1 от Условията за кандидатстване кандидати ЮЛНЦ могат на основание чл.49, ал.1 от ЗУСЕСИФ да възлагат изпълнението на дейност II чрез прозрачна недискриминационна процедура на изпълнители – външни за тях лица.  В т.13. „Дейности, допустими за финансиране“ от Условията за кандидатстване по процедурата са посочени детайлно конкретните изисквания за изпълнение на допустимите дейности. Краткосрочните обучения попадат в задължителната дейност II, която обхваща дейност IIА. краткосрочни обучения, които завършват с присъждане на квалификационни кредити и дейност IIБ. краткосрочни обучения, които не завършват с присъждане на квалификационни кредити.  Дейност IIА. се осъществява съгласно разпоредбите на Наредба № 15 от 22.07.2019 г. на министъра на образованието и науката за статута и професионалното развитие на учителите, директорите и другите педагогически специалисти. Обученията за присъждане на квалификационни кредити се извършват само от институции съгласно чл. 43 от Раздел IV „Условия и ред за повишаване квалификацията на учителите, директорите и другите педагогически специалисти“ от Наредба №15 от 22.07.2019 г. - специализирани обслужващи звена, висши училища и научни организации и обучителни организации, като обучителните организации по чл. 43, т. 2 следва да имат обучителни програми, одобрени от министъра на образованието и науката и вписани в Информационния регистър на одобрените програми за повишаване квалификацията на педагогическите специалисти (ИРОПК) по реда на чл. 229 от ЗПУО и Раздел IV и Раздел IX от Наредба №15/22.07.2019 г. на министъра на образованието и науката. Висши училища могат да изпълняват пряко, изцяло или частично дейност II.A., в случай че имат обучителни програми за повишаване квалификацията на педагогическите специалисти по теми за образование/работа в мултикултурна среда.  Кандидати – ЮЛНЦ и партньори – висши училища могат да изпълняват пряко, изцяло или частично дейност II.Б по теми за образование/работа в мултикултурна среда.  Обученията по дейност II.Б за повишаване на педагогическите, социалните и гражданските компетентности/умения на педагогическите специалисти и на образователни медиатори могат да се изпълняват от външен изпълнител - избран по реда на нормативната уредба – Глава IV от ЗУСЕСИФ/ЗОП.  В процеса на изпълнение на проекта кандидатът спазва Ръководство за изпълнение на договори по приоритетни оси 2 и 3 на ОПНОИР, налично на следния интернет адрес: http://opnoir.bg/, меню „Документи“, подменю „Ръководства и указания“. Съгласно Ръководството, „*при възлагането на обществени поръчки възложителите нямат право да ограничават конкуренцията чрез включване на условия или изисквания, които дават необосновано предимство или необосновано ограничават участието на стопански субекти в обществените поръчки и които не са съобразени с предмета, стойността, сложността, количеството или обема на обществената поръчка*“.  Съгласно т. 13 от Условията за кандидатстване „Всяко обучение следва да завършва с ясен краен резултат – успешно обучен педагогически специалист/образователен медиатор. Всеки успешно обучен педагогически специалист/образователен медиатор получава сертификат/удостоверение/свидетелство за допълнително обучение или друг еквивалентен документ, доказващ резултата, независимо дали се присъждат или не квалификационни кредити“.  В тази връзка изпълнителите следва да отговарят на посочените в Насоките за кандидатстване изисквания, в които няма изискване за „лиценз“. |
|  | 09.01.2020  доц. д-р Красимира Димитрова  Директор Департамент КПРПС  Университет "Проф. д-р Асен Златаров"  гр. Бургас  0887798262 | Здравейте г-не/г-жо,  Пиша Ви във връзка с документацията по проект Повишаване на капацитета на педагогическите специалисти за работа в мултикултурна среда.  Директор съм на Департамент за квалификация и професионално развитие на педагогическите специалисти към Университет "Проф. д-р Асен Златаров" – гр. Бургас.  След като изчетох Условията за кандидатстване по проекта, останах обезпокоена и озадачена от следния текст:  "Департаментите за присъждане ПКС на педагогическите специалисти в България са 7 и те са единствените, които могат да изпълнят тази част от дейност III съгласно нормативните изисквания."  Сред изброените 7 Департамента липсва Департаментът към Университет "Проф. д-р Асен Златаров"-Бургас.  Този факт лишава педагогическите специалисти от региона да участват активно в проекта.  Нашият регион се характеризира с квартали, които са с многобройно ромско население; Руенска и Айтоска община са почти изцяло с турско население; по Черноморието се създадоха цели квартали с руско население. В училищата на съответните села и градове педагозите имат необходимост от повишаване на квалификацията си за работа в мултикултурна среда.  Невъзможността да направят това в най-близкото удобно за тях място, ще ги демотивира да се включат.  Въпросът ми е защо Департаментът към Университет "Проф. д-р Асен Златаров" не е включен в списъка за реализиране на проекта? Ние ли е трябвало да заявим желание за това? Пропуснали ли сме нещо?  Моля Ви за съдействие – какво може да се направи към настоящия момент, за да можем да осигурим удобство на педагогическите специалисти от региона?  Нашият Департамент работи успешно по Проект BG05M20P001-2.010-0001 "Квалификация за професионално развитие на педагогическите специалисти".  Надявам се, че ще има възможност да се добави и Департаментът към Университет "Проф. д-р Асен Златаров" в списъка за изпълнение на проекта.  Очаквам с нетърпение Вашия отговор!  Успешен ден! | Съгласно чл. 25, ал. 2 от Закона за висшето образование **основни звена на висшето училище са** **факултетите, департаментите, институтите и колежите**. Съгласно чл. 26а, ал. 1 „**Департаментът** е основно звено на висшето училище за осигуряване на обучение по една или повече дисциплини, които не съставляват специалност. Департаментът има най-малко 14-членен академичен състав на основен трудов договор.“ Съгласно чл. 26а, ал. 2 „Структурата на департамента, конституирането и функциите на неговите органи за управление се определят от правилника за дейността на висшето училище“.  Съгласно чл.55, ал. 4 от Наредба 15/22.07.2019 г. за статута и професионалното развитие на учителите, директорите и другите педагогически специалисти „*Процедурата по присъждане на професионално-квалификационна степен (ПКС) се осъществява от* ***департамент на висше училище****, което провежда обучение за придобиване на професионална квалификация „учител“ и има програмни акредитации за провеждане на обучение за придобиване на образователно-квалификационна степен „магистър“ по специалност от професионално направление съгласно Класификатора на областите на висше образование и професионалните направления и за придобиване на образователна и научна степен „доктор“ по докторска програма, съответстваща на учебен предмет от училищната подготовка*“.  Следователно **департаментите, отговарящи на разпоредбата на чл. 55, ал. 4 от Наредба №15/22.07.2019 г., са единствените, които могат да провеждат процедури за придобиване на професионално-квалификационни степени в рамките на дейност III**.  Предвид, че процесът на създаване/конституиране/структуриране на департаментите е динамичен, всички департаменти на висши училища, отговарящи на посочените изисквания на Наредбата, могат да провеждат процедури за придобиване на професионално-квалификационни степени в рамките на дейност III по процедурата.  Съгласно т.13 от Условията за кандидатстване, „*Изборът на департамент на висше училище за участие в процедурата за придобиване на професионално-квалификационна степен се извършва от съответния педагогически специалист*.“ В тази връзка във формуляра за кандидатстване не е необходимо да се посочва конкретен департамент, т.к. не е предмет на проверка на етапкандидатстване.  Департаментите следва да отговарят на разпоредбите на чл. 55, ал. 4 от Наредба №15/2019 г. при реализиране на дейността, а проверката се извършва при верифициране на разходите. |
|  | 14.01.2020 г.  Al.Zdravkova <al.zdravkova@abv.bg> | Имам следния въпрос по съответната процедура: Правилно ли е разбирането ни, а и никъде в насоките не е посочено различно, че училищно настоятелство, регистрирано като ЮЛНЦ за осъществяване на общественополезна дейност по ЗЮЛНЦ, е допустим кандидат? | Съгласно т.11.1 от Условията за кандидатстване допустими кандидати по процедурата са юридически лица с нестопанска цел (ЮЛНЦ) съгласно Закона за ЮЛНЦ. Кандидатът ЮЛНЦ следва:   * да е лице със самостоятелна правосубектност и да има седалище и адрес на управление на територията на Република България. * да е регистрирано в обществена полза съгласно разпоредбите на ЗЮЛНЦ най-малко две години преди датата на обявяване на процедурата. * да имат цели и предмет на дейност и работят в сферата на образованието, интеграцията на малцинствени и уязвими групи, включително образователна интеграция, подкрепа за деца в риск от социално изключване и др. подобни най-малко две години преди датата на обявяване на процедурата. * да разполага с оперативен, финансов и административен капацитет съгласно т.11. от Условията за кандидатстване по процедурата. * да отговаря на изискванията за предоставяне на минимални помощи, в съответствие с Регламент (ЕС) № 1407/2013.   Тези изисквания са критерии за допустимост на кандидат – ЮЛНЦ.  В тази връзка няма ограничение за кандидатстване на училищно настоятелство, регистрирано като ЮЛНЦ, когато отговаря на критериите за допустимост съгласно т.11 от Условията за кандидатстване и Приложение XVII Методология и критерии за оценка на проектно предложение от Приложения за информация. |
|  | 20.01.2020 г.  Проф. д.п.н. Галя Христозова —  Ректор на Бургаския свободен университет  (*получен на хартиен носител*) | Уважаеми колеги!  В публикуваните УСЛОВИЯ ЗА КАНДИДАТСТВАНЕ по процедура на подбор на проектни предложения за предоставяне на безвъзмездна финансова помощ BG05M20P001-3.017 „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“ по Оперативна програма „Наука и образование за интелигентен растеж" 2014-2020 г. (ОП НОИР), приоритетна ос: 3. Образователна среда за активно социално приобщаване на стр. 14 са подредени 7-те Департамента, които могат да провеждат процедури за придобиване на професионално-квалификационни степени в рамките на дейност III, съгласно нормативните изисквания — Раздел V, най-вече чл. 55 (4) от Наредба № 215/2019 на министъра на образованието и науката.  Сред тях не е посочен Департаментът за квалификация, преквалификация и придобиване на професионално-квалификационни степени от педагогическите специалисти при Бургаския свободен университет.  Департаментът за квалификация, преквалификация и придобиване на професионално-квалификационни степени от педагогическите специалисти е структурно звено при Бургаския свободен университет, създадено с протокол № 2/07.03.2018 г. на АС на БСУ, на основание чл. 26а от 3акона за висшето образование във връзка с чл. 55, ал. 3 от Наредба № 12 от 1 септември 2016 г. за статута и професионалното развитие на учителите, директорите и другите педагогически специалисти (обн. ДВ. бр.75 от 27 септември 2016 г., към настоящия момент Наредба 15 от 22.07.2019 г., обн., ДВ, бр. 61 от 2.08.2019 г., в сила от 2.08.2019 r.) и Правилника за дейността на Бургаския свободен университет.  Бургаският свободен университет има акредитирано професионално направление 1.2. Педагогика и извършва обучение в образователно-квалификационните степени бакалавър, магистър и доктор.  От своето създаване до настоящия момент Департаментът организира различни форми за повишаване на квалификацията на педагогическите специалисти и процедури за присъждане на професионално-педагогически степени:  - ***курсове и тренинги*** въз основа на квалификационна програма, която всяка година се актуализира и се обсъжда с РУО на МОН, гр. Бургас. Департаментът е провел повече от 120 квалификационни курса и тренинга с присъждане на квалификационни кредити.  - ***процедури за присъждане на професионално-педагогически степени*** — присъдени са повече от 400 професионално-педагогически степени на педагогически специалисти. Информация за това е подадена през м. ноември-декември към Дирекция „Квалификация и кариерно развитие“ в Министерство на образованието и науката чрез г н Борис Шейнин, държавен експерт.  - ***професионално-педагогическа специализация*** по чл. 60, ал. 1, т. 2;  - **форуми** (научно-практически конференции, пленери, кръгли маси) за представяне на резултати от проучвания, изследователска и творческа дейност, за професионална изява и представяне на добри практики.  Обръщаме се молба към Вас Департаментът за квалификация, преквалификация и придобиване на професионално-квалификационни степени от педагогическите специалисти при БСУ **да бъде включен** в УСЛОВИЯТА ЗА КАНДИДАТСТВАНЕ по процедура на подбор на проектни предложения за предоставяне на безвъзмездна финансова помощ BG05M2OP001-3.017 „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“ по Оперативна програма „Наука и образование за интелигентен растеж“ 2014-2020 г. (ОП НОИР), приоритетна ос: 3. Образователна среда за активно социално приобщаване. | Моля вижте разясненията на УО на ОПНОИР по въпрос 1. от получени въпроси и разяснения към 15.01.2020 г. (*въпрос 2 от Консолидираната версия на Въпроси и отговори по процедурата)* |
|  | Savka Savova <s.savova@hesed.bg>  Изпратено: 23 януари 2020 г. 12:20  До: INFOSF | Проявяваме интерес да кандидатстваме по процедурата „Повишаване на капацитета на педагогическите специалисти за работа в мултикултурна среда“.  Въпросът се отнася относно условията за допустимост на кандидата: В условията за кандидатстване е указано, че допустимите кандидати следва да са : „ЮЛНЦ, регистрирани в обществена полза, следва да имат цели и предмет на дейност и работят в сферата на образованието, интеграцията на малцинствени и уязвими групи, включително образователна интеграция, подкрепа на деца в риск от социално изключване и др. подобни най-малко две години преди датата на обявяване на настоящата процедура“, като тези обстоятелства се проверяват в Устава на организацията в Търговския регистър.  Целите и предмета на дейност на ХЕСЕД са насочени към интеграцията на малцинствени групи, подкрепа на деца в риск от социално изключване, подкрепа на семейството и родителите, като тези цели, са операционализирани в Устава така:  „Основните цели на фондацията са:  1.Проучване, утвърждаване и подкрепа за създаване на благоприятстваща среда за опазване на здравето, демократизация и увеличаване на индивидуалното и групово участие в контрола на факторите, влияещи върху здравето.  2.Промоция на здраве и здравно образование сред различни групи от населението в съответната им среда.  3. Работа по посока на утвърждаване на здравето като висока ценност за индивида и обществото.  4. Разработване и реализиране на проекти, насочени към мобилизиране на ресурсите на общността за решаване на проблеми, свързани с физическото, психическото и социалното здраве и профилактика на болести.  5. Системна работа с организации и общности за мобилизиране на ресурси за социално развитие на етнически малцинства, жени, млади хора, деца и други социално-непривилегировани общности, както и усилия за въвеждане на политика и практики за защита на човешките права, равнопоставеност и борба с различните прояви на дискриминация.“  Обръщаме се към Вас с въпрос: При така описаните обстоятелства, смятате ли, че ХЕСЕД е допустим кандидат по процедурата? | Изискванията за допустимост на кандидатите са посочени в т.11.1 от Условията за кандидатстване по процедурата. Едно от изискванията за допустимост на кандидатите - ЮЛНЦ е: „*да имат* ***цели и предмет на дейност*** *и* ***работят*** *в сферата на* ***образованието, интеграцията на малцинствени и уязвими групи, включително образователна интеграция, подкрепа на деца в риск от социално изключване и др. подобни***.“ За доказване целите и предмета на дейност на кандидата се извършва проверка в Устава на организацията, от който следва да са видни цитираните обстоятелства. В тази връзка всеки кандидат следва да разпознае сред целите си и предмета на дейност такива, които отговарят на цитираните изисквания.  Имайте предвид, че за да се счита за допустим, кандидатът следва да отговаря на всички изисквания за допустимост на кандидатите, посочени в т.11.1 от Условията за кандидатстване. |
|  | Мария Георгиева <maria\_georgieva1962@abv.bg>  Изпратено: 23 януари 2020 г. 15:28  До: INFOSF | Здравейте,  Запознахме се с условията за кандидатстване по процедура „Повишаване на капацитета на педагогическите специалисти за работа в мултикултурна среда“ и на този етап имаме следните въпроси:  1. В случай че ЮЛНЦ е регистрирано по Закона за търговския регистър в регистъра на ЮЛНЦ, необходимо ли е да се представи удостоверение за актуално състояние или УО ще провери информацията служебно в регистъра на Агенцията по вписванията?  2. Доколкото се очаква видовете обучения да са резултат от извършването на дейност I – анализ и идентификация на конкретните нужди на ДГ/училищата – партньори, в проектното предложение следва ли да бъдат описани конкретните обучения, които ще бъдат проведени, и с каква степен на конкретизация? Достатъчно ли е да се посочи само тематичната насоченост или е нужно да се приложи описание на програмата, програма на обучението, обучители и др. подобни? Още повече, че е допустимо обучението да бъде въложено на външна организация и преди провеждането на процедура за избор, тя няма да е известна, съответно няма да са известни и конкретните параметри на обучителните програми.  3. При оценката на проектното предложение УО изследва ли и по какъв начин въпроса дали предложените обучения са за работа в мултикултурна среда? В случай че в наименованието на програмата не е употребено понятието „работа в мултикултурна среда“ как се установява съответствието с целите на процедурата? Различните програми в областта на приобщаващото образование имат насоченост към работа с деца с различни потребности и нужди – в този смисъл те могат ли да бъдат включени като обучения по проекта?  4. Експертите, включително обучителите, следва ли да бъдат персонално определени към момента на подаване на проектното предложение и да бъдат представени техните автобиографии, респ. оценяват ли се и в коя част? Възможно е ЮЛНЦ да наеме външен изпълнител след провеждане на прозрачна процедура – т.е. към момента на кандидатстването може да не са известни обучителите?  5. В случай че проектното предложение предвижда обучения единствено по дейност Б.II (без квалификационни кредити) как се описват тези обучения във формуляра за кандидатстване – представя ли се описание на програмата, програма и т.н.?  6. В интелектуален продукт „програма“ влиза ли създаването на обучителна програма, обучителни ресурси и материали и др. подобни?  7. Как следва да се направи изчислението по критерий 5.1 от Методологията за оценка – стойностите се сумират за всички проекти и след това се съпоставят със стойностите на отделния проект или по друг начин? Бихте ли дали нагледен пример.  8. Как следва да се направи изчислението по критерий 5.2 от Методологията за оценка? Ако кандидатът не предвижда обучение с кредити, това означава ли, че той автоматично губи 15 точки. Бихте ли дали нагледен пример.  Предварително благодарим за отговорите и разясненията.  С уважение,  Мария Георгиева | **1.** В т. 24 от Условията за кандидатстване са изброени документите, които се представят при подаване на проектното предложение. Под №10 в списъка на тези документи е посочено: „*Устав, учредителен акт, удостоверение за актуално състояние на кандидата.* ***Когато исканите документи са публично достъпни, се посочват източниците им на информация.*“** Когато исканата информация и исканите документи не са публично достъпни, то те се прилагат в т.12. от формуляра за кандидатстване.  **2.** Съгласно т.13 от Условията за кандидатстване: „*Дейност II. следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“ като се посочи ясна и конкретна информация за методите и средствата за изпълнение на дейността и очакваните резултати като,* ***видовете планирани обучения****,* ***тяхната продължителност****,* ***индикативни програми за провеждане на обучения****,* ***броя на групите за обучение****,* ***брой на педагогическите специалисти****, които ще бъдат обучени,* ***броя на образователните медиатори****, включени в обучения и т.н. В допълнение, в поле „Начин на изпълнение“ следва подробно да се обосноват необходимите средства за изпълнение на дейността, които са заложени в поле „Стойност“ за съответната дейност.*“ Тази информация е необходима и за формиране на бюджета, както и за целите на оценката на проектното предложение и следва да е съобразена със Стандартната таблица на разходите за единица продукт по процедурата (Приложение XII - документи за информация). Обученията следва да се планират на база единичен разход, който включва разходите и за обучители/лектори.  Обръщаме внимание, че съгласно Условията за кандидатстване, „*В рамките на дейност II едно лице може да участва в повече от едно обучение за работа в мултикултурна среда, за което са присъдени 1, 2 и/или 3 квалификационни кредита, но на различна тема за работа в мултикултурна среда, и в повече от едно обучение, което завършва без присъждане на квалификационни кредити, но на различна тема за работа в мултикултурна среда. В рамките на дейност II. образователните медиатори могат да участват в повече от едно обучение за работа в мултикултурна среда, на различни теми за работа в мултикултурна среда.*“  В тази връзка обученията по дейност II на етап кандидатстване могат да бъдат планирани по **тематична насоченост според идентифицираното вече партньорство с детски градини и/или училища и съответно броя на педагогическите специалисти/образователни медиатори в тях.**  **Конкретните обучения за отделните педагогически специалисти/образователни медиатори се прецизират в резултат на дейност 1**. в етапа на изпълнение на проекта.  3. Съгласно Условията за кандидатстване всички обучения по процедурата следва да бъдат по **теми за образование/работа в мултикултурна среда**. Ако от наименованието на обучителната програма не става ясно, че е за работа в мултикултурна образователна среда, то в описанието на програмата следва да има модули/теми/раздели за работа в мултикултурна образователна среда.  **4.** Обучители/лектори в планираните краткосрочни обучения не се посочват поименно в проектното предложение, дори в случаите, когато кандидат-ЮЛНЦ или партньор – ВУ ще изпълняват пряко обученията по **дейност II**.  **Експертите, необходими за изпълнение на** **дейност I**, **не се посочват поименно и не се прилагат техни автобиографии на етап кандидатстване. В проектното предложение се описва необходимия персонал/позиции за изпълнение на тази дейност, включително изискванията за квалификация на персонала**. Съгласно Условията за кандидатстване за **дейност I**: *„Дейността следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“, като се посочи ясна и конкретна информация за методите и средствата за изпълнение на дейността и очакваните резултати. В допълнение, в поле „Начин на изпълнение“ следва подробно да се обосноват необходимите средства за изпълнение на дейността, които са заложени в поле „Стойност“ за съответната дейност,* ***както и да бъде посочен необходимият персонал със съответната квалификация, приложимата часова ставка и броят на планираните часове за всеки интелектуален продукт*** *(стратегии, планове, програми, анализи, препоръки, компетентностни профили и др.), който е планиран да бъде създаден по Дейност I.* ***Аргументирането на конкретната квалификация на предложения за изпълнението на дейност I персонал, включително на необходимия брой часове за създаването на съответния интелектуален продукт и на часовата ставка, която се прилага от кандидата при планиране на необходимите разходи, следва да се основава на извършено проучване****, включително интернет прочуване, от кандидата, което се доказва с прилагане на минимум 3 оферти (сканирани копия) и/или проведени/изпълнени (от кандидата/партньорите или други възложители) процедури за избор на изпълнител за изработването на продукт с еквивалентно съдържание и обем на планираното в проектното предложение. Аргументацията може да бъде подкрепена от доказателства, отразяващи часовете и квалификацията за изработване на продукти с еквивалентно съдържание, документация от проведени процедури за избор на изпълнители, финални отчети по приключили проекти и програми с подобни дейности и др. При извършени проучвания в интернет следва да се предоставят хиперлинкове към съответните интернет базирани източници. Към предоставения хиперлинк следва да бъде посочена дата и час на влизането на интернет страницата, която се ползва за референт.”*  **5.** Съгласно т.13. от Условията за кандидатстване цялата **дейност II (Дейност II.A и Дейност II.Б) е задължителна и е критерий за допустимост на проектното предложение. Нейното планиране следва да е обвързано със задължителните индикатори за изпълнение и за резултат**. В тази връзка е недопустимо проектното предложение да включва само дейност **II.Б.**  Обръщаме внимание, че съгласно Условията за кандидатстване „***По дейност II. не е допустимо обучение само на образователни медиатори в рамките на проекта***“.  По отношение описване на тези обучения във формуляра за кандидатстване, моля вижте разяснението по въпрос 2 от настоящото запитване.  **6. В рамките на дейност I не се предвижда „създаването на обучителна програма, обучителни ресурси и материали и др. подобни“.** Дейност Iеразработване и актуализиране на стратегии, планове**, програми,** анализи, препоръки, компетентностни профили и др. **на образователната институция за работа в мултикултурна среда,** а не обучителна програма, обучителни ресурси и материали и др. подобни на обучителна организация.  Обръщаме внимание, че дейност I следва да се реализира чрез:  - идентифициране на нуждите на училищата и детските градини – партньори по проекта, от подобряване на работата в мултикултурна среда, вкл. оценка на работата на педагогическите специалисти с родителите и с децата, оценка на работата на заинтересованите страни, в т.ч. на представителите на маргинализирани общности, на училищното настоятелство и др.;  - изготвяне на анализ на нуждите от обучение и план за провеждане на обучения за работа в мултикултурна среда на педагогическите специалисти и директорите в партниращите образователни институции – детски градини и/или училища.  7.Оценката на проектните предложения, допуснати до ТФО, се извършва съгласно Приложение XVII към Условията за кандидатстване. Присъждането на точки по критерий 5.1. се извършва съгласно инструкцията в колона Източник на информация. Полученият краен резултат (точки) се закръглява до цяло число.  Пример:  Имаме 4 проектни предложения А, Б, В, Г, **допуснати до ТФО**, за които след съответните изчисления най-доброто съотношение е най-малкото (ZГ) (маркираното по-долу):   |  |  |  |  |  |  | | --- | --- | --- | --- | --- | --- | | ПП | **X**  Планирани  общо доп.р/ди | **Y**  Планиран брой обучаеми ПС +ОМ | Z=X/Y  \* | изчисления | точки | | А | 230 000 | 120 | ZA=  1916,66 | ZГ/ ZA \*15  1220/1917\*15 | 10 | | Б | 310 000 | 210 | ZБ=  1476,19 | ZГ/ ZБ\*15  1220/1476\*15 | 12 | | В | 405 000 | 250 | ZВ=  1620,00 | ZГ/ ZВ\*15  1220/1620\*15 | 11 | | Г | 500 000 | 410 | ZГ=  1219,51 | ZГ/ ZГ\*15  1220/1220\*15 | 15 |   *\* За целите на примера в колоната са изписани стойностите до втори знак след десетичната запетая.*  **8.** Присъждането на точки по критерий 5.2. се извършва съгласно инструкцията в колона Източник на информация (Приложение XVII към Условията за кандидатстване.). Полученият краен резултат (точки) се закръглява до цяло число.  Пример:  Имаме 5 проектни предложения А, Б, В, Г, Д, **допуснати до ТФО**, за които след съответните изчисления най-доброто съотношение е най-малкото (ZВ) (маркираното по-долу):   |  |  |  |  |  |  | | --- | --- | --- | --- | --- | --- | | ПП | **X**  Планира-ни преки доп. разходи | **Y**  Планиран брой ПС за обучения само за 3 кредита | Z=X/Y | изчисления | точки | | А | 210 000 | 55 | ZA=  3818,18 | ZВ/ ZA \*15  1813/3818\*15 | 7 | | Б | 480 000 | 210 | ZБ=  2285,71 | ZВ/ ZБ\*15  1813/2286\*15 | 12 | | В | 290 000 | 160 | ZВ=  1812,50 | ZВ/ ZВ\*15  1813/1813\*15 | 15 | | Г | 370 000 | 105 | ZГ=  3523,81 | ZВ/ ZГ\*15  1813/3524\*15 | 8 | | Д | 260 000 | 90 | ZД=  2888,89 | ZВ/ ZД\*15  1813/2889\*15 | 9 |   *\* За целите на примера в колоната са изписани стойностите до втори знак след десетичната запетая.* |
|  | Кристиян Балевски <cdmp@abv.bg>  Изпратено: 27 януари 2020 г. 17:48  До: INFOSF | Здравейте,  Имаме следния въпрос относно Дейност ІІ Провеждане на краткосрочни обучения - допустимо ли е проектното предложение да предлага обучения само по компонент ІІ Б Краткосрочни обучения, които завършват без присъждане на квалификационни кредити?  С пожелания за успешна седмица,  Eкипът на ЦДИМ | Моля, вижте разясненията на УО на ОПНОИР по т.5 от запитване 2 от Мария Георгиева, изпратено на 23 януари 2020 г. (*запитване 6 от Консолидираната версия на Въпроси и отговори по процедурата).* |
|  | Мария Георгиева <maria\_georgieva1962@abv.bg>  Изпратено: 30 януари 2020 г. 10:43  До: INFOSF  **(Поправка на разяснение по настоящия въпрос, утвърдена от РУО на 27.02.2020 г.)** | Здравейте,    Моля, да ни дадете разяснения какво се включва в понятието общ оборот с натрупване, за да изчислим правилно финансовия си капацитет.  Като изискване по проекта е посочено “Кандидатът и партньорите разполагат с финансов капацитет, в случай че през последните две приключени финансови години общият им оборот с натрупване е поне 30% от стойността на исканото финансиране по проекта.“.  Става дума за ЮЛНЦ, което развива нестопанска и стопанска дейност.  Така например за 2017 г. и 2018 г. ЮЛНЦ има приходи от:  - Дарения без условия  - Признат приход от финансиране по изпълнение на европейски проекти  - Приходи от стопанска дейност  Приходите са посочени в ОПР за съответната година съответно за стопанска и за нестопанска дейност.  Моля, да поясните кои от категориите приходи могат да бъдат използвани за доказване на оборот съгласно изискването по проекта.  Също така моля за разяснения какво влиза в общия оборот от бюджета на училище – партньор по проекта. | **поправено разяснение на УО на ОПНОИР**  За целите на процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ за понятието общ оборот се прилагат следните разпоредби:  - Закон за счетоводството, §1, т.11 от Допълнителните разпоредби: „"Нетни приходи от продажби" са сумите от продажба на продукция, стоки и услуги, намалени с търговските отстъпки, данъка върху добавената стойност и други данъци, пряко свързани с приходите“ (код 15 100 от ОПР).  Под общ оборот с натрупване следва да се разбира годишен оборот на юридическото лице с нестопанска цел за последните **две** приключили финансови години **заедно/съвкупно за стопанската и нестопанската дейност**и. Например годишния оборот за 2018 и (плюс) годишния оборот за 2019 г. **Под „годишен оборот“ за целите на процедурата за кандидата ЮЛНЦ се разбират нетните приходи от продажби от стопанската дейност плюс приходите от нестопанска дейност за съответната финансова година.**  **Под общ оборот с натрупване за партньор – детска градина/училище следва да се разбира изпълнението на делегирания бюджет за учебното заведение, включително и финансирания по проекти извън делегирания бюджет за последните две приключили финансови години**.  **Общият оборот съвкупно на кандидата и всички партньори е сумата от годишните обороти за последните две приключили финансови години на всеки от тях**.  Когато общият оборот съвкупно на кандидата и партньорите с натрупване за последните две приключили финансови години е по-голям или равен на 30% от исканата БФП се счита, че кандидатът и партньорите имат финансовия капацитет по настоящата процедура.  **Пример** :  Имаме проектно предложение с искана БФП от 500 000 лв.  Кандидат ЮЛНЦ има оборот от стопанската и нестопанската дейност за 2018 – 160 000 лв., а за 2019 – 120 000 лв. – общ оборот с натрупване – **280 000** лв.  Партньор 1У – има оборот от делегиран бюджет и изпълнение на проекти за 2018 г. – 500 000 лв, а за 2019 г. – 580 000 лв. – общ оборот с натрупване **1 080 000** лв.  Партньор 2ДГ – има оборот от делегиран бюджет и изпълнение на проекти за 2018 г. – 200 000 лв, а за 2019 г. – 210 000 лв. – общ оборот с натрупване **410 000** лв.  Партньор 3ДГ - има оборот от делегиран бюджет и изпълнение на проекти за 2018 г. – 400 000 лв, а за 2019 г. – 480 000 лв. – общ оборот с натрупване – **880 000** лв.  **Общ оборот с натрупване за кандидата и партньорите е сумата от (280 000+1 080 000+410 000+880 000) 2 650 000 лв**.  **30% от 500 000 лв. са 150 000 лв. Счита се, че кандидатът и партньорите разполагат с финансов капацитет, тъй като за последните две приключили финансови години общият им оборот с натрупване от 2 650 000 лв. е по-голям от 30% от стойността на исканото финансиране по проекта.** |
|  | От: Deyan Kolev <deyan\_kolev@yahoo.com>  Изпратено: 31 януари 2020 г. 11:17  До: INFOS | Казвам се Деян Колев и съм председател на Център Амалипе. Възнамеряваме да подадем проект за квалификация на педагогически специалисти и образователни медиатори за работа в мултикултурна среда, към който има интерес от много училища и учители. Въпросът ми е дали в обученията могат да бъдат включвани учители и медиатори както от партньорските училища, така и от други училища, които не са сред партньорите в проекта? Предполагам, че с този проблем се сблъскват и много други колеги, тъй като броят на учителите и медиаторите, които искат да преминат такова обучение е голям, а не е оперативно възможно всички училища да бъдат включени като официални партньори. | Съгласно т. 13 от Условията за кандидатстване за дейност II. „Провеждане на краткосрочни обучения на учители, педагогически специалисти и директори от училища и детски градини за работа в мултикултурна образователна среда“ изискването е: „*Дейност II предвижда провеждането на краткосрочни обучения на учители, директори и други педагогически специалисти за работа в мултикултурна образователна среда* ***от образователните институции-детски градини и училища, партньори* *по проектното предложение****, както и на образователни медиатори*“. Същевременно в същата т.13 от Условията за кандидатстване **в резултат на дейност I**. „Разработване и актуализиране на стратегии, планове, програми, анализи, препоръки, компетентностни профили и др. на образователната институция за работа в мултикултурна среда, според идентифицираните нужди“ **се прецизират конкретните нужди от обучения на педагогически специалисти в партньорските учебни заведения за повишаване квалификацията за работа в мултикултурна среда, както и за образователните медиатори**.  Обучения на педагогически специалисти, които **не са от партньорите** – училища и детски градини, не е предмет на настоящата процедура и разходите за тях не са допустими по настоящата процедура. В допълнение, образователни медиатори, които не са назначени в партньорските училища и детски градини, но са назначени в общините, на чиято територия са партньорите, е допустимо да бъдат включени в обучения по процедурата, когато същите обслужват съответния партньор. |
|  | От: Иван Горанов <zemedelie@outlook.com>  Изпратено: 04 февруари 2020 г. 14:26  До: INFOSF | Здравейте, след запознаване на правилата за кандидатстване по процедура BG05M2OP001-3.017 - Повишаване на капацитета на педагогическите специалисти за работа в мултикултурна среда, имам следните няколко въпроса:  1. Едно обучаемо лице колко курса на обучение може да посещава?  2. Има ли задължителни теми по които трябва да се направят програмите?  3. Има ли специфични изискванята за образователните медиатори?  4. Задължително ли е за образователние медиатори да имат средно образование или може да са и с по ниско?  5. Какви следва да са ангажиментите на изпълнителя след завършване на обученията.  6. Има ли изискване и ангажиметн на образователния медиатор след завършване на програмата?  Благодаря предварително за отговорите  С Уважение Иван Горанов | 1. Съгласно т. 13 от Условията за кандидатстване за обученията по дейност II е разписано следното „*В рамките на дейност II едно лице може да участва в повече от едно обучение за работа в мултикултурна среда, за което са присъдени 1, 2 и/или 3 квалификационни кредита,* ***но на различна тема*** *за работа в мултикултурна среда, и в повече от едно обучение, което завършва без присъждане на квалификационни кредити,* ***но на различна тема*** *за работа в мултикултурна среда. В рамките на дейност II. образователните медиатори могат да участват в повече от едно обучение за работа в мултикултурна среда,* ***на различни теми*** *за работа в мултикултурна среда“*.  Съгласно същата т.13 от Условията за кандидатстване за дейност III е разписано следното: „*В рамките на дейност III едно лице – педагогически специалист може да участва само в една процедура за придобиване на професионално-квалификационна степен за работа в мултикултурна среда и в един подготвителен курс за придобиване на пета и четвърта ПКС* ***за всяка година*** *в периода на изпълнение на проекта*“.  Във връзка с цитираното е видно, че няма ограничения за броя на обученията по дейност II за едно лице – педагогически специалист и/или образователен медиатор, но следва да бъдат съобразени с продължителността на изпълнение на проекта, организацията на учебния процес в учебното заведение, изискванията на ЗПУО и Наредба №15/2019 г. за кариерното израстване на педагогическите специалисти, демаркацията с други проекти и програми, както и всички обучения да са **на различни теми** в тематиката за работа в мултикултурна среда.  2. В т.13. от Условията за кандидатстване изрично е подчертано: „***ВАЖНО: Краткосрочните обучения по дейност II и процедурите за придобиване на професионално- квалификационни степени, включително подготвителните курсове за придобиване на пета и четвърта професионално-квалификационна степен (дейност III) могат да бъдат насочени единствено към повишаване на капацитета на педагогическите специалисти (включително на образователни медиатори по дейност II.Б) за работа в мултикултурна среда. Обучения извън тематиката за работа в мултикултурна са недопустими*** *и няма да бъдат финансирани по настоящата процедура*“ .  В същата т.13 от Условията за кандидатстване е обърнато специално внимание за демаркация по теми на обученията: „***За целта на етап кандидатстване кандидатът и всеки партньор подават Декларация за липса на двойно финансиране (Приложение V към условията за кандидатстване). В процеса на изпълнение на проекта, УО на ОПНОИР ще следи за демаркация с други програми и проекти с цел недопускане на двойно финансиране. В тази връзка проект, подаден по настоящата процедура, може да има единствено допълващ ефект, но не и да дублира и препокрива изпълнението на проекти по други европейски/донорски и национални програми. Демаркацията с проекта на МОН по процедура BG05M2OP001-2.010 „Квалификация на педагогическите специалисти“ е по теми на краткосрочните обучения и на процедурите или курсовете за професионално-квалификационна степен за педагогическите специалисти. Демаркацията по настоящата процедура с проекти по процедури BG05M2OP001-2.010 „Квалификация на педагогическите специалисти“, BG05M2OP001-2.011 „Подкрепа за успех“, BG05M2OP001-2.012 „Образование за утрешния ден“, BG05M2OP001-2.014 "Подкрепа за дуалната система на обучение", BG05M2OP001- 3.005 „Активно приобщаване в системата на предучилищното образование“, интегрираната процедура между ОПНОИР и ОПРЧР „Социално-икономическа интеграция на уязвими групи. Интегрирани мерки за подобряване достъпа до образование“ ще е по дейности/теми на обучения и по представители на целевите групи – педагогически специалисти и образователни медиатори***“.  Основната цел на процедурата е повишаване на професионалните компетентности на учителите, директорите и другите педагогически специалисти за работа в мултикултурна среда.  В Условията за кандидатстване изрично е посочено, че *„всички обучения следва да са по теми за образование/ работа в мултикултурна среда*“ като за дейност II А „*В процеса на оценка УО ще извърши служебна проверка в ИРОПК на посочените от кандидата одобрени програми за обучение на педагогически специалисти за работа в мултикултурна среда*“.  За висшите училища конкретно за дейност II „*в случай че имат програми за повишаване квалификацията на педагогическите специалисти по теми за образование/работа в мултикултурна среда. За целта в секция 7. „План за изпълнение/Дейности по проекта“ и/или секция 11. „Допълнителна информация необходима за оценка на проектното предложение“ от Формуляра за кандидатстване следва да бъде представена информация за обучителните програми за работа в мултикултурна среда (наименование на обучителната програма, кратко описание, продължителност на обучението, форма на обучението и др.) и връзката им с планираните дейности*“.  Моля, вижте отговори и на други подобни въпроси – ***Консолидирана версия на Въпроси и отговори по процедурата – запитване 6, т. 3 -*** [***http://opnoir.bg/?go=page&pageId=437***](http://opnoir.bg/?go=page&pageId=437) ***и в ИСУН 2020****.*  3. За целите на настоящата процедура образователни медиатори са лица, назначени съгласно **Националния класификатор на професиите и длъжностите (НКПД 2011) – Код на длъжност 5312-3004**. По процедурата **единствено е допустимо обучение на образователни медиатори**, които:   * са назначени в учебно заведение – детска градина или училище, партньор по проекта и/или * са назначени в общината, на чиято територия са партньорите - детски градини/училища и обслужват съответния партньор.   4. Образованието и квалификацията на образователните медиатори, които ще бъдат **обучавани** по настоящата процедура, не са предмет на оценка на проектното предложение. Образователните медиатори следва да се назначени съгласно действащите нормативни изисквания, виж цитирания Национален класификатор на професиите и длъжностите (НКПД 2011).  5. Съгласно т. 13 от Условията за кандидатстване „*Всяко обучение следва да завършва с ясен краен резултат – успешно обучен педагогически специалист и образователен медиатор. Всеки* ***успешно обучен педагогически специалист и образователен медиатор получава сертификат/удостоверение/свидетелство*** *за допълнително обучение или друг еквивалентен документ, доказващ резултата, независимо* *дали се присъждат или не квалификационни кредити*“. В тази връзка ангажимент на всяка обучителна институция е да проведе обучението и да издаде съответния документ за успешно завършено обучение на обучаемите съгласно Условията за кандидатстване и Наредба №15/2019 г.  В случай, че обученията се осъществяват от външна за кандидата организация, избрана за изпълнител по реда на Глава четвърта „Специални правила за определяне на изпълнител от бенефициенти на безвъзмездна финансова помощ“ на ЗУСЕСИФ или Закона за обществените поръчки, то ангажиментите към изпълнителя за обученията се определят от възложителя на обучението при спазване на Условията за кандидатстване по процедурата.  6. От така зададения въпрос не става ясно коя програма визирате. Образователните медиатори по настоящата процедура единствено се обучават за работа в мултикултурна среда, а изискванията и ангажиментите към тях не са предмет на процедурата, а на училището, детската градина, в която са назначени. |
|  | От: Petya Vasileva-Grueva <aes.su.2020@gmail.com>  Изпратено: 05 февруари 2020 г. 10:17  До: INFOSF | Здравейте,  пише Ви Петя Василева - Груева, председател на Академично Етноложко Сдружение - СУ. Желаем да се включим в разработването на проекта по програмата "Повишаване на капацитета на предагогически специалисти за робота в мултикултурна среда". При оформянето на проектната идея възникнаха следните въпроси :  1. Има ли изискване за броя и наименованието на позициите, които задължително да има в екипа за управление на проекта?  2.Членовете на екипа за управление на проекта (ръководител, координатор и счетоводител) могат ли да участват като обучители и/или експерти по дейностите от проекта?  3. Ще бъдат ли признати декларации за партньорство подписани от кандидата и всеки партньор поотделно?  Благодаря предварително за бързия отговор и отделеното време.  С уважение:  Петя Василева - Груева  Председател на АЕС-СУ  гр. София, бул. Цар Освободител №15,  Ректорат, каб. 26А | 1. Съгласно т. 11.1. от Условията за кандидатстване „*Екипът за организация и управление трябва да бъде съобразен със спецификата и обема на заложените дейности както по численост, така и по квалификация и компетентности. Счита се, че екипът за организация и управление притежава административен капацитет, ако ръководителят на екипа има минимум 3 години опит в управлението/изпълнението на сходен тип дейности и/или проекти, а за членовете на предложения екип е допустимо да имат и по-малко от 1 година опит в изпълнението на сходен тип дейности и/или проекти*“.  В тази връзка в зависимост от разписаното проектно предложение и доказаната необходимост от съответни позиции (например ръководител, координатор, счетоводител, юрист и др.) се залагат такива в екипа за организация и управление, които да осигурят постигане на заложените цели при изпълнение на проекта по ефективен и ефикасен начин.  2. Съгласно т.14.2. от Условията за кандидатстване „*ВАЖНО: Дейност I е задължителна и се изпълнява пряко и съвместно от кандидата и всички партньори – детски градини и училища. В тази връзка* ***едно лице не може да бъде едновременно участник в/част от персонала по дейност I и лице в екипа за организация и управление на проекта****. В процеса на изпълнение на проекта кандидатът спазва* ***Ръководство за изпълнение на договори по приоритетни оси 2 и 3 на ОПНОИР,*** *налично на следния интернет адрес:* [*http://opnoir.bg*](http://opnoir.bg) */, меню „Документи“, подменю „Ръководства и указания*“. В тази връзка едно лице, което е част от екипа за организация и управление не може да бъде експерт по дейност I.  В случай когато кандидатът и/или партньор изпълняват пряко дейности по проектното предложение, следва да се има предвид, че съгласно т.3.1 „Наемане на екипа за организация и управление на проекта“ от Ръководството за изпълнение на договори за предоставяне на БФП по приоритетни оси 2 и 3 на ОПНОИР „*Лице, което получава възнаграждение като член на екипа за организация и управление на проекта, не може в рамките на проекта да получава и възнаграждение за участие в изпълнението на преките дейности*.“  3. Съгласно т.11 от Условията за кандидатстване „*Партньорството по настоящата процедура е задължително. Партньорството в проектното предложение обхваща минимум 3 партньора – детски градини и/или училища. За партньорството по настоящата процедура кандидатът и партньорите подписват Декларация за партньорство (Приложение VI към условията за кандидатстване), в която се описва ролята на кандидата и всеки от партньорите. Декларацията за партньорство се подава на етап кандидатстване.“*  На етап кандидатстване се изисква подаване на една обща декларация за партньорство – Приложение VI от приложенията за попълване и това е критерий за допустимост на проектното предложение. Декларацията за партньорство **следва да бъде попълнена и подписана на хартиен носител от всички в партньорството**, сканирана и прикачена в секция 12 от Формуляра за кандидатстване. По този начин се гарантира, че всички партньори декларират заедно обстоятелствата и приемат условията пред УО и помежду си. Преди сключване на договор за БФП, в случай на одобрено за финансиране проектно предложение, се подписва Споразумение за партньорство, в което детайлно са описани задълженията и отговорностите на всеки в партньорството. |
|  | От: Krasimir Kochos <kkochos@abv.bg>  Изпратено: 05 февруари 2020 г. 10:27  До: INFOSF | Здравейте,  Във връзка с подготовка на проектно предложение по BG05M2OP001-3.017 „Повишаване на капацитета на педагогическите специалисти за работа в мултикултурна среда“ имаме следният въпрос :  1. Допустимо ли е изпълнението на Дейност I. "Разработване и актуализиране на стратегии, планове, програми, анализи, препоръки, компетентностни профили и др. на образователната институция за работа в мултикултурна среда, според идентифицираните нужди" да бъде възложено на външен изпълнител - фирма, със съответната експертиза или е задължително сформиране на екип от специалисти, съгласно "Стандартната таблица за допустимия размер на почасовото възнаграждение на лицата, наети във връзка с изпълнението на проекти" ?  Дейността ще бъде изпълнявана на базата на техническо задание, разработено от Кандидата и Партньорите и ще се контролира от тях /чрез екипа за управление/ , т.е. това ще кореспондира с изискването за пряко и съвместно участие на кандидата и всички партньори – детски градини и/или училища.  Лек ден!  Красимир Кочос | 1. Съгласно т.13 от Условията за кандидатстване „*Дейност I. е задължителна и се изпълнява пряко и съвместно от кандидата и всички партньори – детски градини и/или училища. Това изискване е критерий за допустимост на проектното предложение*“. Съгласно т.14 от Условията за кандидатстване допустимите разходи за дейност I са само за възнаграждения на персонала за изпълнение на дейност I и други разходи за тази дейност не са предвидени по тази процедура. „*Разходите за възнаграждения на персонала за изпълнение на дейност I са разходи за възнаграждения на лицата, пряко ангажирани с осъществяването на дейност I, вкл. осигурителните и здравноосигурителните вноски за сметка на осигурителя съгласно националното законодателство*“. В тази връзка **изпълнението на дейност I не е допустимо да бъде извършено от външен изпълнител – юридическо лице**, **но е допустимо да бъдат наети специалисти/експерти** от кандидата/партньорите за изпълнение на тази дейност при спазване на указанията съгласно т.3.2 „Наемане на човешки ресурси за изпълнението на проекта“ от Ръководството за изпълнение на договори за предоставяне на БФП по приоритетни оси 2 и 3 на ОПНОИР . |
|  | От: tsvety.stoyanova@marketlinks.bg  Изпратено: 05 февруари 2020 г. 17:10  До: INFOSF | Здравейте, три въпроса във връзка с Процедура BG05M2OP001-3.017„Повишаване на капацитета на педагогическите специалисти за работа в мултикултурна среда“  1. Как се доказва етническия произход на децата/учениците, след като официално този индикатор/критерий не се събира по никакъв друг начин освен чрез самоопределение на родителите. Известно е, че част от ромите в България се самоопределят като българи или като турци (това е модерно през последните 10 години сред тях).  Дори Световната банка при изпълнението на проекта "Социално включване" не посмя да адресира конкретно ромските деца и родители, въпреки че проектът беше конкретно за тях, а се говореше за "деца от уязвими групи".  Известно е също, че учебните заведения предават данни относно броя ромски деца към МОН, така че може би МОН имат най-точната статистика в страната относно броя ромски деца, влизащи в образователната система.  В този ред на мисли - Декларация от страна на директора относно броя и дела на ромските деца в учебното заведение ще е достатъчна ли? Или ако не - как би трябвало да се удостовери този факт, който е важен оценителен критерий ?  2. Само за учители/директори/медиатори на ромски деца и ученици ли е предназначен настоящият проект или включва и тези на турски деца/ученици?  3. Относно Стандартната таблица за почасовото заплащане на преподавателите/обучителите/експертите, наети по проекта - диференциращият критерий е "брой години специфичен опит в дадената сфера". Когато става дума за преподаватели /обучители, какво имате предвид като "специфичен опит в дадената сфера"- тук има поне 4 варианта:  1. Брой години преподавателска работа /работа в образователната система  2. Брой години преподавателска работа сред целевите групи - учители/директори/медиатори  3. Брой години преподавателска работа сред целевите групи -учители/директори/медиатори по теми, свързани с мултикултурната среда  4. Брой години преподавателски опит по темата за мултикултурната среда - независимо дали учители, деца, родители и т.н.  Благодарим ви за отделеното време!  д-р Цветелина Стоянова | 1. Съгласно т.12.2 от Условията за кандидатстване „*По настоящата процедура и за целите на техническата и финансова оценка на проектното предложение* ***партньорите училища и детски градини*** *наред с другите документи представят* ***информация и за общия брой на децата/учениците в учебното заведение и за тези, чийто майчин език е различен от български, за последната приключила учебна година преди датата на кандидатстване****. Това обстоятелство е критерий за допустимост на проектното предложение като информацията се представя в секция 11. „Допълнителна информация необходима за оценка на проектното предл*ожение“ *и секция 12. „Прикачени електронно подписани документи“*. В тази връзка е достатъчно да бъде представена информация (справка от директора на учебното заведение, декларация, удостоверение или др.) от всеки партньор – детска градина/училище, от която да е видно **броят на децата/учениците, чийто майчин език не е български в учебното заведение**, както и **общият брой на децата/учениците в учебното заведение – партньор по проекта**. Имайте предвид, че оценката по критерий 3.1. от Методологията за техническа и финансова оценка на проектно предложение ще се извършва за всяко отделно проектно предложение на база общия брой на децата и учениците, чийто майчин език не е български, от всички партньори – детски градини/училища по проекта и общия брой на децата/учениците във всички партньори, за последната приключила учебна година преди датата на кандидатстване. Имайте предвид, че при определяне броя на децата/учениците следва да се имат предвид всички деца/ученици, чийто майчин език не е български, не само тези от ромски произход. Удостоверяването на майчин език, различен от българския, е според методиката и практиката на учебното заведение.  2. **Моля, вижте отговора по т.1 по-горе в настоящото запитване.**  3. Следва да имате предвид, че съгласно т.14.2. Допустими разходи от Условията за кандидатстване, *Стандартната таблица за допустимия размер на почасовото възнаграждение на лицата, наети във връзка с изпълнението на проекти, съфинансирани от Европейския социален фонд по приоритетни оси 2 и 3 на Оперативна програма „Наука и образование за интелигентен растеж“ 2014-2020 г. (актуализирани стойности, приложими за периода след 01.09.2018 г.) (Приложение XIV – към условията за кандидатстване)* се прилага само за изпълнение на дейност I и заплащането на ангажираните за нейното изпълнение експерти е съгласно цитираната Стандартна таблица или се прилагат разпоредбите на чл.5, ал.3 и чл.6 от ПМС №189/2016 г.  Съгласно Условията за кандидатстване Дейност I се изпълнява пряко и съвместно от кандидата и всички партньори – детски градини и/или училища.  Позициите за изпълнение на дейност I следва да са съобразени с планираното по дейността и обосновани в проектното предложение.  „Специфичен опит в дадената сфера“ следва да се разбира опит, който реферира към конкретната дейност/задача от планираното по Дейност I (идентифициране на нуждите; разработване или актуализиране на стратегия; изготвяне на анализи, профили и др.). Изискването за брой години със специфичен опит определяте и аргументирате според целта на заложената задача/дейност.  Например за идентифициране на нуждите проучването може да се осъществи от преподавателите в партньора, които имат опит при работа с деца с майчин език, различен от българския, или опит с родители на деца, чийто майчин език не е български и т.н., като броят години е според преценката ви с оглед качествено, ефективно и ефикасно изпълнение на дейността. Ако предвиждате разработване или адаптиране на стратегия, то изискването може да е за специалист/експерт, какъвто кандидатът и партньорите нямат и за това планирате да наемете такъв, като изискването за тази позиция може да бъде да има специфичен опит в разработване на стратегии на учебно заведение, или опит в разработване на планове/стратегии за приобщаващо образование, или в предучилищно или училищно образование и т.н. Ако планирате анализ, профили или др. то специфичният опит следва да определите в сферата на съответния анализ/профили, а годините специфичен опит е според преценката ви, доколко задачата може да се извърши от лица с по-малък специфичен опит, което да гарантира ефективно и ефикасно изпълнение на дейността и постигане на заложената цел и резултати по тази дейност. |
|  | От: Веселина Илиева <ikar\_institute@abv.bg>  Изпратено: 06 февруари 2020 г. 10:15  До: INFOSF | Уважаеми УО,  Във връзка с процедурз за предоставяне на БФП BG05M2ОP001-3.017 „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“ имам следните въпроси:  1. Допустимо ли е обучение по дейност II Б. без присъждане на кредити на педагогически специалист в образователен медиатор? По своята същност подобно обучение е обучение за работа в интеркултурна среда.  2. Допустимо ли е една дейност да се разпише в две части във Формуляра за кандидатстване, предвид ограничените знаци.  С уважение,  Веселина Илиева, Председател на УС  СНЦ "Институт за кариерно развитие"  гр.Варна, бул. "Мария Луиза" N 31  тел. : 0878 724745 | 1. Така зададен въпросът е неясен. Съгласно т.13 от Условията за кандидатстване по дейност „*II. Б. Краткосрочни обучения, които не завършват с присъждане на квалификационни кредити, за повишаване на педагогическите, социалните и гражданските компетентности/умения на педагогическите специалисти и на образователни медиатори*“ е допустимо обучения на педагогически специалисти, както и обучения на образователни медиатори. Съгласно Условията за кандидатстване всички обучения по процедурата следва да бъдат по теми за образование/работа в мултикултурна среда.  2. Съгласно т.13 от Условията за кандидатстване „*Дейност II. следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“ като се посочи ясна и конкретна информация за методите и средствата за изпълнение на дейността и очакваните резултати като, видовете планирани обучения, тяхната продължителност, индикативни програми за провеждане на обучения, броя на групите за обучение, брой на педагогическите специалисти, които ще бъдат обучени, броя на образователните медиатори, включени в обучения и т.н. В допълнение, в поле „Начин на изпълнение“ следва подробно да се обосноват необходимите средства за изпълнение на дейността*, *които са заложени в поле „Стойност“ за съответната дейност*“.  Дейностите по процедурата се разписват в секция 7 План за изпълнение/ Дейности по проекта от Формуляра за кандидатстване. За всяка дейност в тази секция има следните полета: Дейност (до 400 символа); Описание (до 4 000 символа); Начин на изпълнение (до 3 000 символа); Резултат (до 3 000 символа). За всяка дейност имате общо 10 000 символа без наименованието за дейността. За целта са дадени указания в Приложения XI към Условията за кандидатстване. |
|  | От: Панайот Дивери <via\_pontika@abv.bg>  Изпратено: 06 февруари 2020 г. 10:27  До: INFOSF | Уважаеми Дами и Господа,  Във връзка с процедура за предоставяне на БФП BG05M2ОP001-3.017 „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“ имам следните въпроси:  1. С какви документи ще се доказва, че даден представител на целевата група е образователен медиатор?  2. Допустими ли са краткосрочни обучения по Дейност II Б обучения на педагогически специалисти в областта на етническата или образователната медиация, при положение, че кандидатстващата организация има лиценз за такива обучения?  Предварително благодаря,  Нели Филкова, член на АСПИС- Норма | 1.Моля, вижте разясненията на УО на ОПНОИР по т.3 от запитване 4 от Цветелина Стоянова, изпратено на 05 февруари 2020 г. (*запитване 13 от Консолидираната версия на Въпроси и отговори по процедурата*). Напомняме, че по процедурата са допустими само обучения на образователни медиатори, които са назначени като такива в учебните заведения партньори или в общината, на чиято територия са партньорите, и обслужват съответния партньор.  2. Съгласно т.13 от Условията за кандидатстване, а и в други части на Условията, изрично е подчертавано и записано „*ВАЖНО: Краткосрочните обучения по дейност II и процедурите за придобиване на професионално- квалификационни степени, включително подготвителните курсове за придобиване на пета и четвърта професионално-квалификационна степен (дейност III) могат да бъдат насочени единствено към повишаване на капацитета на педагогическите специалисти (включително на образователни медиатори по дейност II.Б) за работа в мултикултурна среда. Обучения извън тематиката за работа в мултикултурна са недопустими и няма да бъдат финансирани по настоящата процедура*“.  В случай, че кандидатстващата организация ЮЛНЦ е допустима съгласно т. 11.1 от Условията за кандидатстване, но има и опит в обучения в тематика за работа в мултикултурна среда, е допустимо да изпълнява сама краткосрочните обучения без присъждане на квалификационни кредити по дейност II Б, като отговаря на изискванията за минимална помощ (т.16 от Условията за кандидатстване) и за резултат от обученията (удостоверение/сертификат/свидетелство на успешно завършилите обучението).  **Моля, вижте разясненията на УО на ОПНОИР на запитване 1 от 07.01.2020 г. от Консолидираната версия на справката за въпроси и разяснения**. |
|  | От: Мария Георгиева <maria\_georgieva1962@abv.bg>  Изпратено: 12 февруари 2020 г. 14:34  До: INFOSF | Здравейте,  Бихте ли пояснили допълнително с какви доказателства се обосновават квалификацията, часовата ставка и броя часове за интелектуален продукт по дейност 1.  В Условията за кандидатстване е записано, че са необходими 3 оферти и/или проведени процедури за избор на продукт с еквивалентно съдържание. Посочено е, че аргументацията може да бъде подкрепена от отчети по проекти с подобни дейности.  Възможно ли е да се комбинират различни източници - напр. информация от интернет, получена оферта от организация и един отчет от проект с подобна дейност?  Или 3-те оферти/процедури са задължителни, а другата информация е допълнителна?  При положение, че се използва Стандартна таблица на разходите за единица продукт с максимално почасово възнаграждение, то в такъв случай офертите са нужни главно за обосновка на квалификацията и броя часове ли?  С уважение,  Мария Георгиева | Съгласно Условията за кандидатстване „*Дейността следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“, като се посочи ясна и конкретна информация за методите и средствата за изпълнение на дейността и очакваните резултати. В допълнение, в поле „Начин на изпълнение“ следва подробно да се обосноват необходимите средства за изпълнение на дейността, които са заложени в поле „Стойност“ за съответната дейност, както и да бъде посочен необходимият персонал със съответната квалификация, приложимата часова ставка и броят на планираните часове за всеки интелектуален продукт (стратегии, планове, програми, анализи, препоръки, компетентностни профили и др.), който е планиран да бъде създаден по Дейност I. Аргументирането на конкретната квалификация на предложения за изпълнението на дейност I персонал, включително на необходимия брой часове за създаването на съответния интелектуален продукт и на часовата ставка, която се прилага от кандидата при планиране на необходимите разходи, следва да се основава на извършено проучване, включително интернет прочуване, от кандидата, което се доказва с прилагане на минимум 3 оферти (сканирани копия) и/или проведени/изпълнени (от кандидата/партньорите или други възложители) процедури за избор на изпълнител за изработването на продукт с еквивалентно съдържание и обем на планираното в проектното предложение. Аргументацията може да бъде подкрепена от доказателства, отразяващи часовете и квалификацията за изработване на продукти с еквивалентно съдържание, документация от проведени процедури за избор на изпълнители, финални отчети по приключили проекти и програми с подобни дейности и др. При извършени проучвания в интернет следва да се предоставят хиперлинкове към съответните интернет базирани източници. Към предоставения хиперлинк следва да бъде посочена дата и час на влизането на интернет страницата, която се ползва за референт.*“  В тази връзка, кандидатите имат възможност да представят различни видове доказателства: минимум 3 оферти и документи от проведени/изпълнени процедури за избор на изпълнител, или само документи от проведени/изпълнени процедури за избор на изпълнител. Когато документите са от извършени проучвания в интернет, следва да се предоставят хиперлинкове към съответните интернет базирани източници. Представените документи следва да аргументират определената в проектното предложение стойност на дейност 1, квалификацията на необходимия персонал, приложимата часова ставка и броя на планираните часове за всеки интелектуален продукт, който е планиран да бъде създаден по Дейност I. |
|  | От: Мария Георгиева <maria\_georgieva1962@abv.bg>  Изпратено: 13 февруари 2020 г. 13:58  До: INFOSF | Здравейте,  Имаме още един въпрос във връзка с дейност II.А по проекта, а именно:  Планираме провеждането на обучения с един и същ кръг участници по 3 различни обучителни програми, имащи отношение към работата в мултикултурна среда, всяка от които носи по 1 квалификационен кредит.  В случай че обученията са в три последователни дни, може ли да бъдат планирани нощувки и съответно да се поиска възстановяване на разходите за обучение с 3 кредита?  В тази хипотеза обученията, организирани по този начин, ще влязат ли в планирания брой ПС за обучения само за 3 кредита при присъждането на точки по критерий 5.2.?  Благодарим за разясненията.  С уважение,  Мария Георгиева | Съгласно т.14.2. Допустими разходи от Условията за кандидатстване „*Кандидатът може да поиска за възстановяване от УО сумата от 58 лв. за всеки педагогически специалист, който успешно е завършил обучение за повишаване на квалификацията, за което му е присъден 1 квалификационен кредит*.“ Следователно, при проведени обучения с присъждане на 1 квалификационен кредит, независимо от начина на организация, не може да се поиска възстановяване на разходи за обучение с присъждане на 3 квалификационни кредита.  В тази връзка не е допустимо броят на педагогическите специалисти, които се планира да преминат успешно обучения за придобиване на 1 квалификационен кредит, да се включва при изчисленията за оценката по критерий 5.2 от техническата и финансова оценка.  Обръщаме внимание, че обученията по дейност II.А с присъждане на квалификационни кредити са допустими само за педагогически специалисти и се осъществяват в съответствие с разпоредбите на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, при спазване на Условията за кандидатстване по настоящата процедура и Стандартна таблица на разходите за единица продукт по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ и методология, обосноваваща изведените размери на разходите (Приложение XII към условията за кандидатстване). |
|  | От: Yani Dimitrov <qni.dimitrov@gmail.com>  Изпратено: 14 февруари 2020 г. 11:11  До: INFOSF | Здравейте,  Съгласно т.13 от Условията за кандидатстване «В случай, че по дейност II A. са планирани обучения за придобиване на 1, 2 или 3 квалификационни кредита, които ще се изпълняват от кандидати – ЮЛНЦ с одобрени програми по реда на Наредба №15/22.07.2019 г. /ЗПУО и за тях са заявени изменения и допълнения по реда на същата, то програмите следва да са вписани вече в Информационния регистър на одобрените програми за повишаване квалификацията на педагогическите специалисти преди подписване на договора за БФП.» Допустимо ли е участие с проектното предложение, което предвижда обучения по дейност II А с нови програми за обучение за работа в мултикултурна среда, които се подават на хартиен носител в МОН всяка година от 1-во до 15-о число на месеците ноември и април, и в случай на «допустимост» как се описват тези обучения в формуляра за кандидатстване?    С Уважение  Яни Димитров | Съгласно т.11.1. от Условията за кандидатстване :  „*Кандидатите могат да изпълняват пряко, изцяло или частично задължителната дейност II. В случай че допустим кандидат – ЮЛНЦ планира да извършва пряко, изцяло или частично обучения по задължителната дейност II. A – обучения с присъждане на квалификационни кредити, следва да има одобрена/и програма/и за квалификация на педагогически специалисти и те да са вписани в Информационния регистър на одобрените програми за повишаване квалификацията на педагогическите специалисти (ИРОПК) по реда на чл. 229 от ЗПУО и Раздел IV и Раздел IX от Наредба №15/22.07.2019 г.8 на министъра на образованието и науката. Това обстоятелство се описва в секция 7. „План за изпълнение/Дейности по проекта“ и/или в секция 11. „Допълнителна информация необходима за оценка на проектното предложение“ от Формуляра за кандидатстване, като се посочва наименованията на одобрените програми* *и номера на актуалните заповеди за тяхното одобрение.*  *В случай че към момента на подаване на проектното предложение е* ***подадено в МОН заявление за вписване в ИРОПК на нова или изменение на съществуваща обучителна програма****, в секция 7. „План за изпълнение/Дейности по проекта“ и/или в секция 11. „Допълнителна информация необходима за оценка на проектното предложение“ от Формуляра за кандидатстване това обстоятелство следва да се опише, като се посочи наименованието и описание на обучителната програма и в секция 12. Прикачени електронно подписани документи“ се приложат документи към заявлението, които съдържат информация за новата/ предложената за изменение програма (наименование на обучителната програма, кратко описание, продължителност на обучението; брой кредити; начин на завършване на обучението, форма на обучението). Всички обучителни програми по дейност II.А(вкл. тези към подадените в МОН заявления) следва да са по теми за образование/ работа в мултикултурна среда. В процеса на оценка УО ще извърши служебна проверка в ИРОПК на посочените от кандидата одобрени програми за обучение на педагогически специалисти за работа в мултикултурна среда.*  ***ВАЖНО****:*  ***Към момента на сключване на административен договор за предоставяне на БФП с кандидати - ЮЛНЦ, които пряко, изцяло или частично, ще изпълняват обучения по дейност. II.А. - процедурите по вписване на изменения в ИРОПК следва да са финализирани и съответните програми вече да са одобрени и вписани в регистъра. Преди сключване на административния договор тези кандидати са задължени да представят наименованията на одобрените програми и номера на актуалните заповеди за тяхното одобрение. Управляващият орган си запазва правото да не сключи договори за БФП с кандидати, които не отговарят на посочените изисквания****“.* |
|  | От: tsvety.stoyanova@marketlinks.bg <tsvety.stoyanova@marketlinks.bg>  Изпратено: 14 февруари 2020 г. 13:34  До: INFOSF | Здравейте, отново няколко въпроса по с Процедура BG05M2OP001-3.017„Повишаване на капацитета на педагогическите специалисти за работа в мултикултурна среда“  Отн. Дейност 1:  1.Офертите при подбор на изпълнител могат ли да са и от юридически и от физически лица?  2. Изпълнителят на тази дейност само физическо лице ли може да бъде?  Отн. Дейност 2  3.Разходите за заплащане на обучителите (хонорарите им) в кое перо са включени ?  4. Разходите за нощувки, храна и транспорт на обучителите в кое пера са включени?  5.Единичните разходи за всеки обучаем какво включват: ношувка, храна, наем зала, .... моля избройте конкретно, защото от насоките не става ясно.  - Включват ли хонорара на обучителя и разходите за престоя му ?  - Къде се включват транспортните разходи?  6.Възможно ли е в едно продължаващо три дни обучение да се включат три различни теми, които да носят по 1 кредит всяка? Това ще се смята ли за тридневно обучение с присъждане на три кредита?  7. Има ли определен стандарт за брой часове на ефективно обучение в еднодневно, двудневно и тридневно обучения ?  8. Ако по дейност 2 кандидатът ползва организация под-изпълнител, по какъв начин се отчитат разходите към нея - чрез обща фактура или чрез граждански /трудови договори на всеки обучаем, издадени от Кандидата/ Възложителя ?  Благодарим ви за отделеното време!  д-р Цветелина Стоянова | **Относно дейност 1:**  1. Съгласно т. 13 от Условията за кандидатстване: „***Дейност I. е задължителна и се изпълнява пряко и съвместно от кандидата и всички партньори – детски градини и/или училищ***а. *Това изискване е критерий за допустимост на проектното предложение* “. В този смисъл за изпълнението на тази дейност не се извършва избор на външен изпълнител. При необходимост кандидатът и/или партньорите могат да наемат физически лица, външни за кандидата и партньора, които да участват в изпълнението на дейност I., в случай че наличният персонал в тях не покрива изискванията за осъществяване на дейността, заложени в проектното предложение.  Съгласно т. 13 от Условията за кандидатстване при подготовката на проектното предложение за обосноваване на стойността на всеки планиран интелектуален продукт, съгласно допустимите за тази дейност разходи, посочени в т.14.2. от същите Условия – стр. 28-31, се прилагат минимум 3 оферти и/или други доказателства, отразяващи часовете и квалификацията за изработване на продукти с еквивалентно съдържание, документация от проведени процедури за избор на изпълнители, финални отчети по приключили проекти и програми с подобни дейности и др., както е посочено на стр. 18-19 от Условията за кандидатстване.  2. Експертите, необходими за изпълнение на дейност I, не се посочват поименно и не се прилагат техни автобиографии на етап кандидатстване. В проектното предложение се описва необходимия персонал/позиции за изпълнение на тази дейност, включително изискванията за квалификация на персонала. Съгласно Условията за кандидатстване за **дейност I**: *„Дейността следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“, като се посочи ясна и конкретна информация за методите и средствата за изпълнение на дейността и очакваните резултати. В допълнение, в поле „Начин на изпълнение“ следва подробно да се обосноват необходимите средства за изпълнение на дейността, които са заложени в поле „Стойност“ за съответната дейност,* ***както и да бъде посочен необходимият персонал със съответната квалификация, приложимата часова ставка и броят на планираните часове за всеки интелектуален продукт*** *(стратегии, планове, програми, анализи, препоръки, компетентностни профили и др.), който е планиран да бъде създаден по Дейност I.* ***Аргументирането на конкретната квалификация на предложения за изпълнението на дейност I персонал, включително на необходимия брой часове за създаването на съответния интелектуален продукт и на часовата ставка, която се прилага от кандидата при планиране на необходимите разходи, следва да се основава на извършено проучване****, включително интернет прочуване, от кандидата, което се доказва с прилагане на минимум 3 оферти (сканирани копия) и/или проведени/изпълнени (от кандидата/партньорите или други възложители) процедури за избор на изпълнител за изработването на продукт с еквивалентно съдържание и обем на планираното в проектното предложение. Аргументацията може да бъде подкрепена от доказателства, отразяващи часовете и квалификацията за изработване на продукти с еквивалентно съдържание, документация от проведени процедури за избор на изпълнители, финални отчети по приключили проекти и програми с подобни дейности и др. При извършени проучвания в интернет следва да се предоставят хиперлинкове към съответните интернет базирани източници. Към предоставения хиперлинк следва да бъде посочена дата и час на влизането на интернет страницата, която се ползва за референт.”.*  За определянето и наемането на експертите в процеса на изпълнение на проекта моля вижте т. 3.2. Наемане на човешки ресурси за изпълнението на проекта от Ръководството за изпълнение на договори по приоритетни оси 2 и 3 на ОП НОИР <http://opnoir.bg/?go=page&pageId=139>  **Относно дейност 2:**  3-4-5. Съгласно т.14.2. от Условията за кандидатстване „ *Единичните разходи за 1 успешно обучен педагогически специалист се планират и отчитат чрез стандартна таблица на единичните разходи (Приложение XII към условията за кандидатстване), която се основава на изпълнението (наличие на краен резултат). В съответствие с чл. 48, ал. 1, т. 1 и чл. 49, ал. 1 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, всеки успешно обучен педагогически специалист получава удостоверение, с което му се присъждат от 1 до 3 квалификационни кредита. Наличието на ясен краен резултат (документ за успешно приключено обучение) е основание кандидатът да поиска възстановяване на разходите за обучение за повишаване на квалификацията за работа в мултикултурна среда…*“.  В тази връзка единичният разход за всеки вид обучение, посочен в т. 14.2 от Условията за кандидатстване, включва всички необходими разходи за един обучаем. Бенефициентът (съответно обучителната организация) сам определя структурата на необходимите разходи в съответствие с особеностите на конкретното обучение. Моля вижте Приложение XII (Стандартна таблица на разходите за единица продукт по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ и методология, обосноваваща изведените размери на разходите).  6. Всяко обучение с присъждане на квалификационни кредити е съгласно изискванията на Наредба № 15/2019 г. Съгласно т. 14.2. Допустими разходи от Условията за кандидатстване „*Кандидатът може да поиска за възстановяване от УО сумата от 58 лв. за всеки педагогически специалист, който успешно е завършил обучение за повишаване на квалификацията, за което му е присъден 1 квалификационен кредит“*. Организирането и провеждането на три обучения за 1 квалификационен кредит в три последователни дни НЕ може да се счита за едно обучение за три квалификационни кредита. Моля вижте разясненията на УО на ОПНОИР по запитването, подадено от Мария Георгиева на 13.02.2020 г. *(запитване 17 от Консолидираната версия на Въпроси и отговори по процедурата).*  7. Изискванията са съгласно Наредба № 15/2019 г., конкретно Раздел IV. Условия и ред за повишаване квалификацията на учителите, директорите и другите педагогически специалисти; Раздел IX. Информационен регистър на одобрените програми за повишаване квалификацията на педагогическите специалисти, както и съгласно Стандартната таблица на разходите за единица продукт по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ и методология, обосноваваща изведените размери на разходите педагогически специалист са включени в единичния разход (Приложение XII към Условията за кандидатстване).  8. Съгласно т. 12.3 от Условията за кандидатстване, бенефициентите на безвъзмездна финансова помощ може да възлагат на изпълнители – външни за тях лица, дейности по изпълнението на проект, когато това е предвидено в него за съответната дейност. Изборът на изпълнители е предмет на правилата, посочени в Глава четвърта „Специални правила за определяне на изпълнител от бенефициенти на безвъзмездна финансова помощ“ на ЗУСЕСИФ или Закона за обществените поръчки и Правилника за неговото прилагане.  В тази връзка, обученията по дейност II може да се възложат изцяло или частично на външни изпълнители. Заплащането е съгласно сключения договор с изпълнителя при спазване на приложимото законодателство.  За повече информация моля вижте Ръководството за изпълнение на договори по приоритетни оси 2 и 3 на ОП НОИР <http://opnoir.bg/?go=page&pageId=139> |
|  | Марина Вецева <outlook\_E98B4AAFC9511090@outlook.com>  Изпратено: 18 февруари 2020 г. 11:28  До: INFOSF | Здравейте,  Желаем да кандидатстваме с предложение за проект по процедура BG05M2ОP001-3.017- „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“  и имаме следните въпроси по съответната процедура:  1. В момента има заместващ учител и той започва обучение по Проекта, но следващата година титуляра се завръща – може ли и двамата да продължат обучението си. Или всъщност кой ще се обучава, как ще се случат нещата.  2. Може ли да се включат учители, които в момента не работят в училище или детска градина, но имат желание и намерение да се върнат, ако се освободи място и искат да са подготвени, защото са от такива райони.    Поздрави  Марина Вецева  Управител на Сдружение „ЛОДОС“ | 1. Допустимо е в периода на изпълнение на проекта работещите в учебната институция педагогически специалисти да бъдат включени в обученията по проекта. Изборът на педагогически специалисти от образователните институции - детски градини и училища, партньори по проектното предложение, за включването им в краткосрочни обучения за работа в мултикултурна среда, както и/или за участието им в процедури за придобиване на професионално-квалификационна степен, следва да се извършва по прозрачен, публичен и недискриминационен начин на база препоръки, анализи и др. подобни от дейност I.  2. Моля вижте разяснението по т.1 по-горе. |
|  | От: Silvia Valentinova <silvi.valentinova@vumk.eu>  Изпратено: 19 февруари 2020 г. 10:49  До: INFOSF | Здравейте,  Обръщаме се към Вас с въпрос във връзка с Условията за кандидатстване по оперативна програма НОИР, процедура на подбор на проектни предложения за "Повишаване на капацитета на педагогическите специалисти за работа в мултикултурна среда" относно:  Висшите училища-партньори, следва да са създадени в съответствие с разпоредбите на Закона за висшето образование и да са получили програмна акредитация за провеждане на обучение по професионални направления от област на висше образование „Педагогически науки“ и по специалност от професионално направление съгласно Класификатора на областите на висше образование и професионалните направления, съответстващи на учебен предмет от училищната подготовка и/или имат в структурата си основни звена и филиали, които провеждат обучение за придобиване на професионална квалификация „учител“: ако Висшето училище притежава акредитация за педагогически специалности "Педагогика на обучението по хотелиерство и ресторантьорство" и "Педагогика на обучението по икономика и мениджмънт" може ли да се счита за допустим партньор по Програмата, ако другите включените образователни институции са детски градини, средни училища и професионални гимназии?  Благодарим предварително.  Поздрави,  Силвия Колева  Висше училище по мениджмънт | Съгласно т.12.1. от Условията за кандидатстване, Висшите училища – партньори, следва да са получили програмна акредитация за провеждане на обучение по професионални направления от област на висше образование „Педагогически науки“ и по специалност от професионално направление съгласно Класификатора на областите на висше образование и професионалните направления, съответстващи на учебен предмет от училищната подготовка и/или имат в структурата си основни звена и филиали, които провеждат обучение за придобиване на професионална квалификация „учител“. В тази връзка, за да бъде допустимо като партньор по процедурата, висшето училище следва да отговаря на цитираните в т.12.1. изисквания. |
|  | Мария Георгиева <maria\_georgieva1962@abv.bg>  Изпратено: 30 януари 2020 г. 10:43  До: INFOSF  **(Поправка на разяснение по въпрос 8, утвърдена от РУО на 27.02.2020 г.)** | Здравейте,    Моля, да ни дадете разяснения какво се включва в понятието общ оборот с натрупване, за да изчислим правилно финансовия си капацитет.  Като изискване по проекта е посочено “Кандидатът и партньорите разполагат с финансов капацитет, в случай че през последните две приключени финансови години общият им оборот с натрупване е поне 30% от стойността на исканото финансиране по проекта.“.  Става дума за ЮЛНЦ, което развива нестопанска и стопанска дейност.  Така например за 2017 г. и 2018 г. ЮЛНЦ има приходи от:  - Дарения без условия  - Признат приход от финансиране по изпълнение на европейски проекти  - Приходи от стопанска дейност  Приходите са посочени в ОПР за съответната година съответно за стопанска и за нестопанска дейност.  Моля, да поясните кои от категориите приходи могат да бъдат използвани за доказване на оборот съгласно изискването по проекта.  Също така моля за разяснения какво влиза в общия оборот от бюджета на училище – партньор по проекта. | **поправЕНО разяснения на УО на ОПНОИР по въпрос 8**  За целите на процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ за понятието общ оборот се прилагат следните разпоредби:  - Закон за счетоводството, §1, т.11 от Допълнителните разпоредби: „"Нетни приходи от продажби" са сумите от продажба на продукция, стоки и услуги, намалени с търговските отстъпки, данъка върху добавената стойност и други данъци, пряко свързани с приходите“ (код 15 100 от ОПР).  Под общ оборот с натрупване следва да се разбира годишен оборот на юридическото лице с нестопанска цел за последните **две** приключили финансови години **заедно/съвкупно за стопанската и нестопанската дейност**и. Например годишния оборот за 2018 и (плюс) годишния оборот за 2019 г. **Под „годишен оборот“ за целите на процедурата за кандидата ЮЛНЦ се разбират нетните приходи от продажби от стопанската дейност плюс приходите от нестопанска дейност за съответната финансова година.**  **Под общ оборот с натрупване за партньор – детска градина/училище следва да се разбира изпълнението на делегирания бюджет за учебното заведение, включително и финансирания по проекти извън делегирания бюджет за последните две приключили финансови години**.  **Общият оборот съвкупно на кандидата и всички партньори е сумата от годишните обороти за последните две приключили финансови години на всеки от тях**.  Когато общият оборот съвкупно на кандидата и партньорите с натрупване за последните две приключили финансови години е по-голям или равен на 30% от исканата БФП се счита, че кандидатът и партньорите имат финансовия капацитет по настоящата процедура.  **Пример** :  Имаме проектно предложение с искана БФП от 500 000 лв.  Кандидат ЮЛНЦ има оборот от стопанската и нестопанската дейност за 2018 – 160 000 лв., а за 2019 – 120 000 лв. – общ оборот с натрупване – **280 000** лв.  Партньор 1У – има оборот от делегиран бюджет и изпълнение на проекти за 2018 г. – 500 000 лв, а за 2019 г. – 580 000 лв. – общ оборот с натрупване **1 080 000** лв.  Партньор 2ДГ – има оборот от делегиран бюджет и изпълнение на проекти за 2018 г. – 200 000 лв, а за 2019 г. – 210 000 лв. – общ оборот с натрупване **410 000** лв.  Партньор 3ДГ - има оборот от делегиран бюджет и изпълнение на проекти за 2018 г. – 400 000 лв, а за 2019 г. – 480 000 лв. – общ оборот с натрупване – **880 000** лв.  **Общ оборот с натрупване за кандидата и партньорите е сумата от (280 000+1 080 000+410 000+880 000) 2 650 000 лв**.  **30% от 500 000 лв. са 150 000 лв. Счита се, че кандидатът и партньорите разполагат с финансов капацитет, тъй като за последните две приключили финансови години общият им оборот с натрупване от 2 650 000 лв. е по-голям от 30% от стойността на исканото финансиране по проекта.** |
|  | От: Veronika Shopova <veronika@club2000.org>  Изпратено: 25 февруари 2020 г. 15:35  До: INFOSF | Здравейте,  Във връзка с  УСЛОВИЯ ЗА КАНДИДАТСТВАНЕ  по процедура на подбор на проектни предложения  за предоставяне на безвъзмездна финансова помощ BG05M2ОP001-3.017  „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“    Имаме следния въпрос:    В Приложение VIII Д Е К Л А Р А Ц И Я за минимални и държавни помощи се говори за предприятие. Когато кандидатът е НПО и партньорите са детски градини и/или училища коя част от информацията в Приложение VIII Д Е К Л А Р А Ц И Я за минимални и държавни помощи се попълва от кандидата и партньорите?    Поздрави,    Veronika Shopova, Ph.D.  Junior Expert | 1 Партньорите – държавни и общински детски градини и училища не попълват Приложение VIII - Декларация за минимални и държавни помощи съгласно Условията за кандидатстване.  В образеца на Декларация за минимални и държавни помощи – Приложение VIII са дадени указания за попълването на декларация за минимални и държавни помощи. В тази връзка кандидатите – НПО попълват декларацията според указанията и обстоятелствата, валидни за тях. Обръщаме внимание, че за кандидатите – ЮЛНЦ данни се попълват за дейност I, както и за дейност II в случай, че кандидатите сами извършват обученията, а не ги възлагат по реда на Глава 4 от ЗУСЕСИФ и т.12.3 от Условията за кандидатстване. Следователно разходите на кандидатите – ЮЛНЦ за дейност I се считат за минимална помощ само за тази част от дейността, която се изпълнява от кандидата – ЮЛНЦ. Разходи на кандидатите – ЮЛНЦ за дейност II се считат за минимална помощ, когато самите те извършват обученията на педагогическите специалисти и образователните медиатори. |
|  | От: Анче Кривонозова <future\_rakitovo@abv.bg>  Изпратено: 27 февруари 2020 г. 13:38  До: INFOSF | Уважаема / и Г-жо , Г-не  Ще кандидатстваме по процедура BG05M2ОP001-3.017 „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА  Въпроса ни е : Може ли сред обучаемите училища да се включат и сегрегирани такива, със 100 % ромски деца. Учителския колектив са от мнозинството.?  Благодарим | Съгласно т.12 от Условията за кандидатстване допустими партньори са държавни и общински училища и детски градини. Съгласно т.12.1. от Условията за кандидатстване „*Партньорството с поне три образователни институции - училища и/или детски градини е задължително*“. Партньорите трябва да отговарят на всички общи изисквания, посочени в т. 12.1. от Условията за кандидатстване. Също така, за да бъдат допустими партньорите трябва да отговарят и на специфичните изисквания посочени в т.12.2 от Условията за кандидатстване. Едно от тях е „*По настоящата процедура и за целите на техническата и финансова оценка на проектното предложение партньорите училища и детски градини наред с другите документи представят информация и за общия брой на децата/учениците в учебното заведение и за тези, чийто майчин език е различен от български, за последната приключила учебна година преди датата на кандидатстване. Това обстоятелство е критерий за допустимост на проектното предложение като информацията се представя в секция 11. „Допълнителна информация необходима за оценка на проектното предложение“ и секция 12. „Прикачени електронно подписани документи*“.  Информацията за броя на децата/учениците, чийто майчин език не е български в учебното заведение, както и общият брой на децата/учениците във всяко учебно заведение – партньор по проекта се представя от всеки партньор – детска градина/училище.  По този критерий проектните предложения ще се оценяват по формулата, посочената в т. 3.1. от Методологията за техническа и финансова оценка. |
|  | От: kamen makaveev <kamen.makaveev@gmail.com>  Изпратено: 28 февруари 2020 г. 17:18  До: INFOSF | Здравейте, уважаеми г-жи и г-да,  Нашата организация ще кандидатства с проектно предложение по процедура BG05M2ОP001-3.017- „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“. Във връзка с това имаме следните въпроси:  1. В приложение 12 към насоките са определени единични разходи за един обучаем при провеждане на обучения, като разходът зависи и от това дали обучението е с нощувки или без. Въпросът е: Как се доказва/с какви документи/ това, че обучението е организирано с нощувки?  2. В насоките е описано, че обученията се доказват чрез крайния продукт- представяне на сертификати на участниците, преминали обучението и съответно получили кредити. Неободимо ли е да се представят и други документи, доказващи проведеното обучение като фактури, договори и др.?  3. Един от критериите за оценка на проектното предложение е делът на ученици с майчин език различен от български. По какъв начин се определя майчиния език- чрез самоопределяне, експертна оценка или др?  Камен Макавеев- Сдружение "Асоциация Интегро, град Разград" | 1. Моля, вижте Ръководството за изпълнение договори за предоставяне на безвъзмездна финансова помощ по приоритетни оси 2 и 3 на ОПНОИР 2014-2020 г. Съгласно раздел V. Отчитане, секция 6. Доказателствена документация към технически отчет от Ръководството при опростено отчитане под формата на стандартна таблица за единица продукт се представят:   * Документи, които доказват изпълнението на определен етап или постигането на краен продукт или резултат, както е посочено в Условията за кандидатстване; * Снимки, видеофилми, публикации, присъствени списъци, документи, които доказват изпълнението на дейността – *ако е приложимо*.   Информация за вида на проведените обучения (с присъждане на кредити, без присъждане на кредити, период на обучението, тема и т.н.) се отбелязва задължително в издадените удостоверения, а постигнатите резултати, които са основание за възстановяване на единичните разходи (вкл. и броят на проведените изнесени обучения с нощувки) се потвърждават от бенефициента с подписване на декларация по образец при подаване на пакет отчетни документи.  Напомняме, че съгласно чл. 29 от ПМС №162/2016 г. Управляващият орган на ОПНОИР 2014-2020 г. провежда обучение на бенефициентите за изпълнение на договорите за БФП до 30 дни от подписването им.  2. Възстановяването на разходи въз основа на стандартна таблица на разходите за единица продукт се извършва без да се изисква представянето на разходооправдателни или платежни документи.  3. Моля, вижте отговора по т.1 от запитване 13 от 05.02.2020 г. от Консолидираната версия на въпроси и отговори по процедурата. |
|  | От: Мария Георгиева <maria\_georgieva1962@abv.bg>  Изпратено: 05 март 2020 г. 15:16  До: INFOSF | Здравейте,  При попълването на формуляра за кандидастване по обявената процедура възникнаха нови въпроси, които бихме искали да отправим към Вас.  Вероятно част от тях имат еднозначен отговор в обявените документи, но за избягване на каквото и да било съмнение, бихме искали да ги зададем, като се извиняваме за отнетото време.  Въпросите са следните:  1. Посочената на стр. 21 от Условията за кандидатстване численост на групите за обучение от 10 човека се отнася за групите за всички видове обучения или само за обученията, които се реализират чрез избор на външен за кандидата изпълнител? Въпросът е породен от мястото на изискването – в края на абзаца, посветен на обученията, за които се избира външен изпълнител.  2. Допустим участник в обучение по проекта ли е заместник-директор по административната дейност, който не изпълнява норма на преподавателска работа?  3. Как следва да се определи мястото на изпълнение на проекта във формуляра за кандидатстване, т. 1 Основни данни, когато кандидатът е от София, а партньорите са повече от 5 и са от други населени места? Дейност 1 се изпълнява съвместно от кандидата и партньорите и те са в различни населени места. Обученията по дейност 2 ще се осъществяват в различни населени места. В тези хипотези следва да се посочат населените места – седалища на кандидата и всички партньори или само мястото на кандидата?  4. Максималната продължителност на дейностите по проекта е 36 месеца, но не по-късно от 30.09.2023 г. Това означава ли, че до тази дата може да бъдат планирани и провеждани обучения по проекта или това е крайната дата за отчитане на работата по проекта?  5. При попълване на формуляра за кандидастване в т. 7 План за изпълнение/ Дейности по проекта отделните видове обучения се описват като една дейност или всяко обучение се описва като отделна дейност. Планираме да проведем както обучения с кредити, така и без кредити, като за някои от обученията с кредити ще бъде нает външен изпълнител. В този случай как се записват различните обучения в т. 7 – като една обща дейност и съответно отделните видове се посочват в описанието или като отделни дейности, които съответно се описват поотделно?  6. В секция 11.2 от Формуляра за кандидатстване е необходимо да се посочи дали дейностите, предвидени в настоящия проект, се изпълняват за първи път или имат допълващ и/или надграждащ ефект спрямо финансирани до момента проекти/програми в областта, свързана с конкретната процедура, финансирани от националния бюджет, бюджета на Европейския съюз и други донорски програми, как проектното предложение се разграничава от други подобни проекти  В случай че проектът предвижда да бъдат наети външни изпълнители за провеждане на част от обученията, които към момента не са известни, и поради това е трудно да се направи детайлно сравнение на обучителните програми и вече придобитите квалификации по определени проблеми и предстоящите такива по прооекта, как следва да се опише това допълване/надграждане?  7. В т. 11. 4 от Формуляра за кандидатстване е отбелязано, че в това поле „следва да се посочи и информация за броя на децата/учениците от партньорите – детски градини и училища и броя на тези, чийто майчин език не е български“  Нужно ли е да се приложат подписани от директорите на училищата/детските градини-партньори по проекта документи със съответния брой деца или на този етап е достатъчно само да се посочи този брой в това поле?  8. Необходимо ли е да се приложат годишни отчети на училищата/детските градини – партньори по проекта или УО ще осъществи служебен достъп до тях?  9. При попълването на бюджета във формуляра за кандидатстване бюджетът по всяко перо отделно ли се дава за кандидата и за всеки партньор или общо за съответното перо? Във формуляра в секция 5. Бюджет се зарежда местонахождението на проекта. Ако са отбелязани повече места за изпълнение на проекта, какво е значението на това обстоятелство при попълването на тази секция?  10. Нуждаем се от малко повече разяснения как се попълва секция 8. Индикатори, от формуляра за кандидатстване и по-специално: Какво се залага като базова стойност и съответно като целева стойност? Ако педагогическите специалисти за първи път се включват в обучения за работа в мултикултурна среда, това означава ли, че базовата стойност е 0, а целевата стойност е броят на педагогическите специалисти, планирани да бъдат включени в такива обучения по проекта?  Предварително благодарим за отговорите.  С най-добри пожелания,  Мария Георгиева | 1.Съгласно т.13 от Условията за кандидатстване на стр.21 „Числеността на групите за обучение не може да надвишава 10 обучаеми“, се отнася както за обученията, които се изпълняват пряко, изцяло или частично от самите кандидати – ЮЛНЦ и/или партньори – висши училища, така и за обученията, които се реализират чрез избор на външен за кандидата изпълнител по реда на Глава IV от ЗУСЕСИФ/ПМС №160/2016 г.  2.Съгласно т. 15 от Условията за кандидатстване целевите групи по процедурата са учители; директори на училища и детски градини; други педагогически специалисти; образователни медиатори. Съгласно т.13 от Условията за кандидатстване обученията по дейност II A с присъждане на квалификационни кредити са съгласно разпоредбите на Наредба№15/2019 г. и са за педагогически специалисти. Педагогически специалисти са лицата, определени като такива в ЗПУО – Глава единадесета, чл.211 и Наредба №15/2019 г., Раздел II. Въз основа на информацията, съдържаща се в запитването Ви, следва да имате предвид, че съгласно чл. 211 от ЗПУО **педагогически специалисти са** учителите, директорите, както и **заместник-директорите, които изпълняват норма преподавателска работа**.  3. В Приложение XI Специфични указания ИСУН са налични Указания (специфични за процедурата) на Управляващия орган за попълване на електронен формуляр за кандидатстване по процедура чрез подбор на проектни предложения BG05M2OP001-3.017 „Повишаване на капацитета на педагогическите специалисти за работа в мултикултурна среда“, където са дадени подробни инструкции как се попълва формулярът за кандидатстване. В случая в цитираното приложение в раздел „Попълване на секция 1. Основни данни“ на стр. 5 трето тире „Местоположение“ са посочени детайли, отговарящи на въпрос 3 от запитването Ви. В допълнение следва да имате предвид, че в секция 1 „Основни данни“ от Формуляра за кандидатстване следва да се посочи мястото/местата на изпълнение на дейностите по проекта, а не населеното място по седалище на кандидата и партньорите.  4. Съгласно т.18 от Условията за кандидатстване максималната продължителност на проектите, **считано от датата на подписване на административния договор за предоставяне на БФП,** е 36 месеца, но не по-късно от 30.09.2023 г. Съгласно т. 3.9 от образеца на Договор за безвъзмездна финансова помощ – Приложение XVIII от Условията за изпълнение по процедурата „*Разходите за изпълнение на дейностите са допустими, ако са извършени в срока на изпълнение на Проекта, посочен в чл. 1 от настоящия договор, като разплащането по тях може да бъде извършвано до представянето на окончателен отчет, но не по-късно от 1 месец след приключване на проектните дейности*“.  В тази връзка дейностите по проекта следва да бъдат изпълнявани и завършени в рамките на срока за изпълнение на проекта, заложен във формуляра за кандидатстване и записан в чл. 1 от административния договор за предоставяне на БФП, който не може да бъде по-късно от 30.09.2023 г. До тази дата може да се провеждат обучения по проекта, а отчитането (подаването на окончателен отчет) следва да се извърши не по-късно от 1 месец след приключването на проекта.  5. Във формуляра за кандидатстване дейностите се описват така, както е посочено в т.13. от Условията за кандидатстване, а именно Дейност I., Дейност II, която е с два вида – Дейност II.А и Дейност II.Б, Дейност III. Дейност II A и Дейност II Б могат да бъдат описани като отделни дейности. Във формуляра за кандидатстване в секция 7. План за изпълнение/ Дейности по проекта отделните полета се попълват съгласно инструкциите в Приложение XI Специфични указания ИСУН в раздел „Попълване на секция 7. План за изпълнение/ Дейности по проекта, като в поле „Начин на изпълнение“ следва да уточните освен друго и дали дейността или част от нея се възлага на външен изпълнител. Последното следва да отговаря и на информацията в секция 10. План за външно възлагане.  В тази връзка в Дейност II.A се описват всички планирани обучения с присъждане на квалификационни кредити в поле „Описание“ и „Начин на изпълнение“, в Дейност II.Б – същото за обученията без квалификационни кредити, а в Дейност III – тези за придобиване на ПКС и/или подготвителните курсове за ПКС. Моля, вижте отговор на въпрос 2 от запитване 14 от 06.02.2020 г. в Консолидираната версия.  6. В секция 11. Допълнителна информация, необходима за оценка на проектното предложение в т.11.2 „Опит на кандидата и партньорите в управлението на проекти, финансирани от ЕС, национални бюджет или други донори“ е подробно разписано какво се очаква да попълни кандидатът с цел да се обоснове опит и капацитет на кандидата и партньорите за изпълнение на проектното предложение. В същата т.11.2. освен цитирания от Вас абзац, който е изваден от контекста, се иска информация за „*опитът по проекти, финансирани от структурните фондове, националния бюджет или други финансови инструменти на кандидата и партньорите, свързани с провеждане на обучения за повишаване на квалификацията на педагогическите специалисти и/или дейности за образование, и/или за работа в мултикултурна среда, финансирани от националния бюджет, ЕС или други донори. Посочват се проекти за последните три години“.*  Информацията в т.11.2 от формуляра за кандидатстване следва да бъде в съответствие с обученията по дейност II, които на етап кандидатстване могат да бъдат планирани по тематична насоченост според идентифицираното вече партньорство с детски градини и/или училища и съответно броя на обученията и на педагогическите специалисти/образователни медиатори в тях.  Моля, вижте изискванията в т.13. от Условията за кандидатстване, както и отговори на запитване 6 от 23.01.2020 г. в Консолидираната версия на въпроси и отговори по процедурата, а именно: „*Дейност II. следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“ като се посочи ясна и конкретна информация за методите и средствата за изпълнение на дейността и очакваните резултати като, видовете планирани обучения, тяхната продължителност, индикативни програми за провеждане на обучения, броя на групите за обучение, брой на педагогическите специалисти, които ще бъдат обучени, броя на образователните медиатори, включени в обучения и т.н*“.  7. Съгласно т.12.2 от Условията за кандидатстване „*По настоящата процедура и за целите на техническата и финансова оценка на проектното предложение партньорите училища и детски градини наред с другите документи представят информация и за общия брой на децата/учениците в учебното заведение и за тези, чийто майчин език е различен от български, за последната приключила учебна година преди датата на кандидатстване. Това обстоятелство е критерий за допустимост на проектното предложение като информацията се представя в секция 11. „Допълнителна информация необходима за оценка на проектното предложени*е“ *и* ***секция 12. „Прикачени електронно подписани документи*“**. Съгласно т.24 от Условията за кандидатстване, в списъка с документи, които се подават на етап кандидатстване, е посочен под №11. Информация за общия брой деца/ученици в учебното заведение и за тези, чийто майчин език не е български, за последната учебна година.  8. Съгласно т.12.1 от Условията за кандидатстване „*За доказване на административен, финансов и оперативен капацитет кандидатът представя необходимата информация и за партньорите в Секция 9 „Екип“ и Секция 11 „Допълнителна информация необходима за оценка на проектното предложение“; поле „Опит на кандидата и партньорите“ от Формуляр за кандидатстване и прилага в секция 12. „Прикачени електронно подписани документи“ годишни счетоводни отчети за последните две приключили финансови години преди датата на кандидатстване за всеки от партньорите…*“. В т. 24 от Условията за кандидатстване в списъка от документи, които се подават на етап кандидатстване, са посочени под № 9 *Счетоводни документи (годишни финансови отчети на кандидата и партньори-детски градини и училища, и когато е приложимо годишни финансови отчети и счетоводна политика на партньор -висше училище, от която да е видно разделението на икономическата и неикономическата дейност, изготвена съгласно приложимите счетоводни стандарти) за последните две приключени финансови години. Когато исканите документи са* *публично достъпни, се посочват източниците им на информация.* В случай, че посочените документи за училищата/детските градини – партньори по проекта не са публично достъпни, то същите следва задължително да бъдат приложени в секция 12 „Прикачени електронно подписани документи“.  9. Инструкции за попълване на секция 5. Бюджет от формуляра за кандидатстване са дадени в Приложение XI Специфични указания ИСУН. В това приложение на стр. 10-11 са дадени подробни насоки в раздел „Попълване на секция 5. Бюджет (в лева)“. „*Разходите, предвидени в бюджета по съответните пера, трябва да се посочват като обща стойност. Подробно описание (разбивка по видове разходи като описание и сума) на предвидените общи стойности по пера следва да бъде направено в секция 7 „План за изпълнение/Дейности по проекта в поле „Начин на изпълнение”, а в поле* *„Стойност“ трябва да се посочи общата стойност на финансовия ресурс, необходим за изпълнението на съответната дейност“.* В тази връзка в секция 5 „Бюджет“ не е предвидено разходите за изпълнение на проекта да се залагат поотделно за кандидата и партньорите. В секция 7, в поле „Начин на изпълнение “ за всяка от заложените дейности може да опишете съответните разходи за кандидата и за партньорите като пояснения към общата стойност по бюджетното перо, каквото е и цитираното указание.В случай че сте въвели повече от едно място на изпълнение в раздел 1 „Основни данни“ от Формуляра за кандидатстване, то в бюджета се появяват допълнителни полета, съответстващи на въведените в т. 1 места на изпълнение. Вие трябва да определите поотделно за всеки един разход за кое място на изпълнение е предвиден и съответно да посочите стойността в полето за това населено място.  10. Съгласно т. 7 от Условията за кандидатстване „*Кандидатът трябва да включи в проектното си предложение индикаторите за изпълнение и резултат, посочени по-горе. Всеки индикатор трябва да бъде количествено определен в т. 8 (Индикатори) на попълнения Формуляр за кандидатстване* ***с положителна целева стойност ,различна от* *0“*.** В полето Целева стойност следва да заложите броя налицата от целевата група, които ще обхване проектното предложение. Поради спецификата на процедурата **базовата стойност следва да е „0“.** |
|  | Margarita Bakracheva <mbakrachev@uni-sofia.bg>  Изпратено: 08 март 2020 г. 20:07  До: INFOSF | Здравейте,  Във връзка с обявяването на 8 март на препоръки и мерки за превенция на COVID-19 и съответно, различните обявени за неучебни и неприсъствени дни във ВУЗ-ове и училища дали се предвижда удължаване на срока за кандидатстване по обявената процедура Повишаване на капацитета на педагогическите специалисти за работа в мултикултурна среда?  Следващата седмица бяхме планирали подготовката на административните документи с други партньори и кандидатстващата организация, което се налага да бъде отложено  Благодаря предварително за отговора,  Маргарита Бакрачева  0888865240 | Във връзка с разрастващата се в световен мащаб пандемия от корона вируса COVID-19 и обявеното извънредно положение върху цялата територия на Република България, считано от 13 март 2020 г. до 13 април 2020 г., Управляващият орган на ОПНОИР ще удължи срока за кандидатстване по процедурата до 13 май 2020 г. |
|  | От: Ilko Jordanov <ijordanov@yahoo.com>  Изпратено: 09 март 2020 г. 12:07  До: INFOSF | На вниманието на  Управляващия орган на  ОП НОИР  Въпрос в писмена форма по електронната поща, съгласно чл.26 от ЗУСЕСИФ  Относно насоките за кандидатстване и утвърдените от ръководителя на управляващия орган разяснения по  Процедура за безвъзмездна финансова помощ: BG05M2OP001-3.017 „Повишаване на капацитета на педагогическите специалисти за работа в мултикултурна среда“      Здравейте, уважаеми колеги,  В рамките на дейност II едно лице може да участва в повече от едно обучение за работа в мултикултурна среда, но на различна тема за работа в мултикултурна среда. Планираме провеждане на 2 различни обучения – всяко с присъждане на 3 квалификационни кредита за общо 200 педагогически специалисти.  100 от педагогическите специалисти ще бъдат обучени само в рамките на първото обучение и планираме да получат само 3 кредита.  Други 100 ще преминат и двете обучения и очакваме всеки от тях да приключи участието си в проекта с получаване на 2 удостоверения за 3 кредита (общо 6 кредита).  Общите преки разходи по проекта са 200 хиляди лева.  Бихте ли отговорили конкретно как следва да се направи изчислението по критерий 5.2 от Методологията за оценка! Бихте ли коментирали КОНКРЕТНО, като поставите дадения по-горе пример в таблицата при отговор № 8 на стр. 17 от консолидираната версия - Справка с въпроси от кандидати/заинтересовани страни и разяснения на УО на ОПНОИР по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ КОНСОЛИДИРАНА ВЕРСИЯ (въпроси до 04.03.2020 г.).  По същество въпросът ни е дали в третата колона, озаглавена „Y Планиран брой ПС за обучения само за 3 кредита“, ще се приеме, че в дадения от нас пример обучените педагогически специалисти само за 3 кредита са 200 или 300, т.е. дали едно и също лице, получило двукратно 3 кредита в рамките на проекта следва да се отчете двукратно в планирания брой на ПС за обучения само за 3 кредита.  Предварително благодаря за КОНКРЕТНОСТТА на Вашите разяснения.    С уважение,  Илко Йорданов | За целите на оценката по критерий 5.2. се взема предвид „*броят на учителите, директорите и др. педагогически специалисти, които се планира да преминат успешно обучение за придобиване на 3 квалификационни кредита*“. В дадения от Вас пример за целите на оценката по критерий 5.2. при изчисленията се взима предвид/отчита броят на педагогическите специалисти - 200, които ще преминат обучение за 3 квалификационни кредита, независимо от броя на обученията за 3 кредита, в които планирате да ги включите. Следователно едно и също лице – педагогически специалист, участващо в две обучения за по 3 квалификационни кредита се брои/счита веднъж за целите на критерий 5.2.  Същевременно в секция 7. План за изпълнение/ Дейности по проекта следва да опишете, че планирате провеждане на 2 различни обучения, всяко с присъждане на 3 квалификационни кредита за общо 200 педагогически специалисти, 100 от които ще бъдат обучени само в рамките на едно обучение за 3 кредита и ще получат по едно удостоверение – т.е. 100 бр, а други 100 ще преминат и двете обучения и очаквате всеки от тях да приключи участието си в проекта с получаване на 2 удостоверения, всяко за 3 кредита, т.е. 200 удостоверения. Общият брой на педагогическите специалисти е 200, а общият брой на удостоверенията е 300.  В секция 8. Индикатори от формуляра за кандидатстване следва да запишете за целева стойност броя на педагогическите специалисти, които ще се обучават в различните планирани обучения, като при изчисленията 1 лице следва да се брои само веднъж, независимо в колко обучения ще участва. |
|  | Radost Radanova <rradanova@gmail.com>  Изпратено: 09 март 2020 г. 19:14  До: INFOSF | Здравейте,  подготвяме проект по процедура на подбор на проектни предложения за предоставяне на безвъзмездна финансова помощ BG05M2OP001-3.017 „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“ по Оперативна програма „Наука и образование за интелигентен растеж“ 2014-2020 г. (ОП НОИР), приоритетна ос: 3. Образователна среда за активно социално приобщаване.  В т. 11.1 е посочено изискване на съответствие на целите и дейностите на ЮЛНЦ в сферата на образованието, интеграцията на малцинствени и уязвими групи, включително образователна интеграция, подкрепа на деца в риск от социално изключване и др. подобни.“  Необходимо ли е точно тези думи да съществуват в Устава и съдебната регистрация?  В нашия Устав тези изискванията се съдържат смислово, но не буквално.  Текстовете в нашите документи съотносими ли са с изискванията и ще бъде ли призната организацията ни за допустим кандидат, ако в Устава е посочено следното:  - Създаване и прилагане на добри практики при работата с/за деца и младежи в неравностойно положение и групи в социалната изолация.  - Подпомагане на уязвими младежки социални групи, чрез защита на интересите им и привличането им към провежданите от сдружението културни, спортни и образователни мероприятия.    Предварително благодаря за отделеното време!  С уважение,  Р. Раданова | Моля вижте отговора на въпрос 5 от 23.01.2020 г. от Консолидираната версия на въпроси и отговори по процедурата. |
|  | Radoslava Kuzmanova <radoslava.kuzmanova@gmail.com>  Изпратено: 10 март 2020 г. 9:44  До: INFOSF | Уважаеми дами и господа,  на основание чл. 26, ал. 8 от ЗУСЕСИФ, моля да предоставите разяснения по процедура за предоставяне на безвъзмездна финансова помощ BG05M2ОP001-3.017, а именно:  съгласно указанията за подаване на проектните предложения, същите се подписват с КЕП на водещия партньор. Допустимо ли е подписване на проектното предложение с КЕП на един от другите партньори, в случай, че предоставим изрично упълномощаване затова чрез нотариално заверено пълномощно?  --  С уважение,  Радослава Кузманова  тел. +359 888 477 452 | Съгласно т. 23 от Условията за кандидатстване „*Подаването на проектните предложения по настоящата процедура се извършва изцяло по електронен път чрез попълване и подаване на уеб базиран Формуляр за кандидатстване и придружителните документи чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес:* [*https://eumis2020.government.bg*](https://eumis2020.government.bg).  ***Проектните предложения се подават от кандидата, от лице с право да представлява кандидата или от упълномощено от него лице чрез попълване на уеб базирания Формуляр за кандидатстване, подписан с валиден Квалифициран електронен подпис (КЕП).“***  *„За целите на процедурите под „****лице с право да представлява кандидата****“ следва да се разбира официален представител на кандидата. КЕП с титуляр и автор - физическото лице, което е официален представител на кандидата или КЕП с титуляр юридическото лице-кандидат, като автор на подписа в този случай следва да е официалният представител на кандидата“.*  *„КЕП с титуляр и автор -* ***упълномощеното физическо лице*** *или КЕП с титуляр юридическото лице-кандидат,* ***като автор на подписа в този случай следва да е упълномощеното физическо лице*** *или КЕП с титуляр юридическо лице, различно от кандидата, но изрично упоменато в п****редставеното към проектното предложение пълномощно****, като автор на подписа в този случай следва да е упълномощеното физическо лице“.*  „***Важно****!*  *Проектното предложение* ***се подписва с КЕП от законния представител на кандидата или надлежно оправомощено за целите на подаване на проектното предложение лице****. При оправомощаване следва да се приложи* ***документ за оправомощаване към датата на подаване на проектното предложение, подписан от законния представител и прикачен в ИСУН 2020****. От текста на документа следва да става ясно, че законният представител оправомощава съответното лице да подаде с КЕП проектното предложение по настоящата процедура. При подаване на проектното предложение кандидатът следва да приложи прикачен в ИСУН 2020 и документа, от който да е виден законният представител на кандидата“.*  В т. 24 от Условията за кандидатстване под т.1. от списъка с документи, които се подават на етап кандидатстване е записано: „***1. Пълномощно за подаване на проектното предложение от лице, различно от официалния представител на кандидата (когато е приложимо)****“.* |
|  | От: Radoslava Kuzmanova <radoslava.kuzmanova@gmail.com>  Изпратено: 10 март 2020 г. 9:53  До: INFOSF | Уважаеми дами и господа,  Във връзка с подготовката на проектно предложение за кандидатстване за финансиране по схема за безвъзмездна финансова помощ BG05M2ОP001-3.017 „Повишаване на капацитета на педагогическите специалисти за работа в мултикултурна среда“, моля да предоставите следните разяснения:  Въпрос 1:  Съгласно Насоките за кандидатстване по схемата, кандидатът и партньорите следва да сформират екип за управление на проекта. Ръководителят на екипа и предложените членове на екипа трябва да имат опит в организацията, изпълнението и/или управлението на сходен тип дейности и/или проекти.  Във връзка с това, моля да разясните какво следва да се разбира под понятието „сходни“ когато то се отнася към екипа за управление на проекта?  Въпрос 2:  Съгласно Насоките за кандидатстване, за обосновка на разходите по Дейност 1, Управляващия орган ясно е разписал необходимите доказателства за остойностяване на планираните разходи.  В Насоките за кандидатстване и приложенията към тях липсва подобно изискване по отношение на обосновка на разходите за изпълнение на дейност 2, респ. за разходите в обхвата на дейност 2, които са свързани с логистика и организация за провеждане на обученията.  Във връзка с това, моля да разясните, необходима ли е обосновка с подкрепящи документи, по отношение на разходите за изпълнение на другите дейности по проекта, по подобие на обосновката за разходите по дейност 1?  Въпрос 3:  Допустимо ли е по процедурата за предоставяне на безвъзмездна финансова помощ включване на партньор - ЮЛНЦ, който да участва в изпълнението на проекта, но да не разходва безвъзмездни средства от бюджета на проекта?  С уважение,  --  Поздрави,  Радослава Кузманова  тел. +359 888 477 452 | **1**.Съгласно т.11.1. от Условията за кандидатстване за административен капацитет е посочено: „*Счита се, че екипът за организация и управление притежава административен капацитет, ако ръководителят на екипа има минимум 3 години опит в управлението/изпълнението на сходен тип дейности и/или проекти, а за членовете на предложения екип е допустимо да имат и по-малко от 1 година опит в изпълнението на сходен тип дейности и/или проекти*“. В същата точка за оперативен капацитет е посочено: „*Счита се, че кандидатът и партньорите съвкупно имат оперативен капацитет когато са участвали в качеството си на бенефициент и/или партньор в реализирането на поне един проект през последните три години (към датата на подаване на проектното предложение), който включва сходни на заложените в проектното предложение дейности, като дейности за провеждане на обучения за повишаване на квалификацията и/или дейности за образование, и/или дейности за работа в мултикултурна среда, финансирани от националния бюджет, ЕС или други донори*“.  В т.12.1 от Условията за кандидатстване също е цитирано : „*За целите на оценката кандидатът представя и информация за участие в проекти и/или сходни дейности за последните три години (към датата на подаване на проектното предложение) за всеки от партньорите, когато е приложимо, включително за висши училища, в секция 11 „Допълнителна информация необходима за оценка на проектното предложение“; поле „Опит на кандидата и партньорите“ и прилага документи в секция 12. „Прикачени електронно подписани документи“, ако е приложимо. За детски градини и училища - партньори административен, оперативен и финансов капацитет се оценява и по отношение участието им в проекти в съответствие с параграф 6 от Допълнителните разпоредби на ЗУСЕСИФ*“.В тази връзка за екипа за организация и управление се счита, че членовете на екипа отговарят на изискванията от Условията за кандидатстване, когато имат опит в управление и/или организация, и/или координация и/или изпълнение на дейности сходни/подобни на цитираните в Условията за кандидатстване и заложени в проектното предложение, включително сходни дейности, които не са били част от проекти, финансирани от националния бюджет, ЕС или други донори, както и такива, които са част от такива проекти.  **2**. Съгласно т.14.2. от Условията за кандидатстване „*Единичните разходи за 1 успешно обучен педагогически специалист се планират и отчитат чрез стандартна таблица на единичните разходи (Приложение XII към условията за кандидатстване), която се основава на изпълнението (наличие на краен резултат). В съответствие с чл. 48, ал. 1, т. 1 и чл. 49, ал. 1 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, всеки успешно обучен педагогически специалист получава удостоверение, с което му се присъждат от 1 до 3 квалификационни кредита. Наличието на ясен краен резултат (документ за успешно приключено обучение) е основание кандидатът да поиска възстановяване на разходите за обучение за повишаване на квалификацията за работа в мултикултурна среда*…“.  В тази връзка единичният разход за всеки вид обучение, посочен в т. 14.2 от Условията за кандидатстване, включва всички необходими разходи за един обучаем. Бенефициентите сами определят структурата на необходимите разходи в съответствие с особеностите на конкретното обучение. За дейностите, които се финансират чрез Стандартна таблица на разходите за единица продукт (например, Дейност 2), не се изисква представяне на обосновка с подкрепящи документи за необходимите разходи. Разходите за тези дейности се планират в зависимост от **броя на предвидените обучения**, който следва да бъде обоснован в проектното предложение при описанието на съответната дейност.  **3**. Съгласно т.12. от Условията за кандидатстване „*По настоящата процедура допустими партньори са:*  *- Държавни и общински училища и детски градини,*  *- Висши училища.“.*  Съгласно §1, т. 5 от Допълнителните разпоредби на ПМС №162/2016 г. „"Партньори на кандидатите за безвъзмездна финансова помощ" са всички физически и юридически лица и техни обединения, които **участват съвместно** с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта **и разходват средства** от безвъзмездната финансова помощ“.  Имайте предвид, че по настоящата процедура няма асоциирани партньори по смисъла на §1, т.1 от ДП на цитираното постановление. |
|  | Neli Nikolova <akademika245@gmail.com>  Изпратено: 10 март 2020 г. 9:55  До: INFOSF | Уважаеми дами и господа,  В Критерии за техническа и финансова оценка „оценителната комисия следва да извърши изчисления на допуснатите до техническа и финансова оценка проектни предложения в зависимост от планирания брой на учителите, директорите и другите педагогически специалисти от детските градини и училищата, обхванати в дейностите на проектното предложение“  В този смисъл ще се следи броят на включените учители, директори и други педагогически специалисти или брой на издадени сертификати, тъй като част от включените педагогически специалисти ще участват в повече от едно обучение.  С уважение,  Нели Николова  Сдружение „Академика – 245“  --  Екип на Сдружение "Академика-245"/Team of Akademika-245 Association  Нели Николова/Neli Nikolova  +359 888 671 661 | В Приложение XI.Специфични указания ИСУН към Указанията за кандидатстване по процедурата са дадени инструкции за попълване на формуляра за кандидатстване. В секция 11. Допълнителна информация необходима за оценка на проектното предложение от формуляра за кандидатстване, в поле 11.4. Описание на целевата група следва да се посочи броят на педагогическите специалисти/образователни медиатори, които ще бъдат обучавани по проекта, както и колко и в какви видове обучения планирате да бъдат включени.  За целите на оценката по критерий 3.2. в Група II от Приложение XVII Методoлогия за оценка и формиране на бюджета, ще се взема предвид броят на педагогическите специалисти, които ще бъдат обучавани по проекта, като при изчисленията 1 лице следва да се брои само веднъж, независимо в колко обучения ще участва.  Информацията следва да съответства на планираната целева стойност на индикатор *Педагогически специалисти, включени в обучения за работа в мултикултурна среда* в секция 8. Индикатори от формуляра за кандидатстване. |
|  | Association BRTMI / Сдружение БРТИМ <mediationbg@abv.bg>  Изпратено: 13 март 2020 г. 11:16  До: INFOSF | Уважаеми господин Гератлиев,  Уважаеми госпожи и господа,  Сдружение "Българо-Румънски трансграничен институт по медиация" подготвя проектно предложение по процедура BG05M2OP001-3.017 "Повишаване на капацитета на педагогическите специалисти за работа в мултикултурна среда" в партньорство с общо 13 партньорски учебни заведения - училища и детски градини, в които се обучават значителен брой деца и ученици, за които българският език не е майчин. Партньорството е внимателно обмислено и сме се спрели на учебни заведения, в които съществува истинска необходимост от повишаване на капацитета на учителите за работа в мултиткултурна среда, като същевременно е налице осъзнато желание за обучения у педагозите. Партньорите ни се намират в 10 различни населени места, в 3 различни области - Русе, Силистра и Търговище.  Предвид ситуацията с превантивната грипна ваканция и последвалата я национална грипна ваканция, както и очакваното затваряне на всички учебни заведения за срок от 2 седмици във връзка с превенция на разпространението на корона вирус, и с оглед на препоръките да се избягват пътуванията и събиранията, дефакто губим почти целия месец март по независещи от нас причини.  Притеснява ни също факта, че декларацията за партньорство трябва да бъде подписана от всички партньори, което предполага лично посещения при всеки партньор или обща среща, на която да се подпише декларацията, което считаме за приемлив вариант.  Предлагаме на УО на ОП НОИР да вземе предвид необичайната, форсмажорна ситуация и предизвикателствата, пред които е изправена образователната система и всички ние, като допусне удължаване на крайния срок за подаване на проектни предложения по процедурата. Освен това молим да бъде разрешено декларацията за партньорство да бъде подписвана с всеки от партньорите по отделно.  Надявам се, че предложението ни ще бъде разгледано и удовлетворено.  С уважение,  Ивайло Иванов  Управител  Сдружение "Българо-Румънски трансграничен институт по медиация" | 1. Предвид въведеното извънредно положение в страната във връзка с епидемичната обстановка и мерките за ограничаване разпространението на заболяването COVID-19, на 16.03.2020 г. Управляващият орган на ОПНОИР измени Условията за кандидатстване по процедурата като **удължи крайният срок за кандидатстване до 13 май 2020 г., 17:30 часа**  Потенциалните кандидати/партньори ще намерят необходимата информация и изменените документи за кандидатстване на интернет страницата на ОПНОИР - <http://opnoir.bg/>, ИСУН 2020, както и на Единния информационен портал на Европейските структурни и инвестиционни фондове – [www.eufunds.bg](http://www.eufunds.bg) .  2. Във връзка с представянето на Декларация за партньорство – Приложение VI, в т.24 от изменените от 16.03.2020 г. Условия за кандидатстване са дадени допълнителни пояснения относно попълване на декларацията. Освен представянето на една обща декларация за партньорство, попълнена от кандидата и всички партньори, се допуска и представяне на толкова на брой декларации за партньорство – Приложение VI, колкото са партньорите в проектното предложение, всяка попълнена от кандидат и партньор. |
|  | От: dimitrovd <dimitrovd@zoho.com>  Изпратено: 14 март 2020 г. 6:33  До: INFOSF | Здравейте!  Предвид на обявеното извънредно положение и свурзаните затруднения с подготовката на проектното предложение (затруднена комуникация с училища, детски градини и ВУЗ), предвиждате ли удължаване на крайния срок за кандидатстване по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“?  Бих насърчил управляващия орган да удължи срока за кандидатстване пропорционално на срока, в който учебните са във ваканция, т.е. 10 работни дни. Това ще позволи разработването на предложенията качествено и ще елиминира рискове, свързани с липса на време за обработка и подготовка на необходимата информация.  Димитър Димитров | Моля вижте отговор 1 на предходното запитване. |
|  | От: New Road <new\_road@abv.bg>  Изпратено: 15 март 2020 г. 10:10  До: INFOSF | Уважаеми дами и господа ,  Във връзка  със създалата се епидемиологична обстановка в страната и неотложните мерки за организиране на учебният процес в училищата и детските градини в България Ви молим за  1 . Удължаване на срока за кандидатстване с един месец до края на месец  април 2020 г. по схема за безвъзмездна финансова помощ "Повишаване на капацитета на педагогическите специалисти за работа в мултикултурна среда " и  2. Да дадете -  Пояснение от страна на управляващия орган, че партньорските декларации могат да  бъдат индивидуални - тоест между кандидатстващата организация и всяко партнираща училище поотделно.  Надяваме се на разбиране от Ваша страна,както и да успеем да опазим здравето и живота на всички !  Поздрави  и Бъдете здрави ,  Спаска Петрова  Михайл Михайлов  Председатал на УС  Сдружение "Нов път" | 1.Моля вижте отговор 1 на запитването от 13.03.2020 г.  2.Моля вижте отговор 2 на запитването от 13.03.2020 г. |
|  | Yani Dimitrov <qni.dimitrov@gmail.com>  Изпратено: 07 април 2020 г. 11:40  До: INFOSF | Здравейте,  Бих искал да отправя следните уточняващи въпроси:  1. При попълването на Анексите, включително - Annex\_VI\_Декларация за партньорство, изискване ли е поставянето на печат от организациите в предвид, че по указания е препоръчано да бъдат попълнени по образец?  2. Когато бъдат приложени минимум 3 оферти като доказателствен материал за удостоверяване стойността за изпълнение на Дейност 1, необходимо ли е организациите, които предоставят офертите да имат опит в изпълнението на подобен тип дейности и ако „ДА“, какви ще са изискванията за доказване на същия?    Успешен ден!  Яни Димитров | 1. В образеца на Декларация за партньорство – Приложение VI от Приложения за попълване е посочено под линия „*Попълва се и се подписва от лице с право да представлява кандидата/партньора. В случай че кандидатът/партньорът се представлява заедно от няколко лица, декларацията се попълва и подписва от всички представляващи лица.“*  От цитираните документи е видно, че не се изисква поставянето на печат на организацията – юридическо лице – кандидат или партньор.  2.Съгласно т.13 и т. 24 от Условията за кандидатстване „*15. Проучване на разходите за създаване на продукти, включително интернет прочуване, от кандидата, което се доказва с прилагане на* ***минимум 3 оферти (сканирани копия)*** *и/или проведени/изпълнени (от кандидата/партньорите или други възложители) процедури за избор на изпълнител за изработването на съответния интелектуален продукт с еквивалентно съдържание и обем на планираното в проектното предложение.* ***Аргументацията може да бъде подкрепена от доказателства, отразяващи часовете и квалификацията за изработване на продукти с еквивалентно съдържание, документация от проведени процедури за избор на изпълнители****, финални отчети по приключили проекти и програми с подобни дейности и др. При извършени проучвания в интернет следва да се предоставят хиперлинкове към съответните интернет базирани източници. Към предоставения хиперлинк следва да бъде посочена дата и час на влизането на интернет страницата, която се ползва за референт.“.*  С оглед спазване на принципите за добро финансово управление – икономичност, ефикасност и ефективност на вложените средства, в интерес на кандидата е да планира разходите за изпълнение на Дейност I въз основа на оферти, събрани от организации с опит в изпълнението на подобни дейности. Посоченото е в съответствие с указанието, съдържащо се в т. 13 от УК: „*Аргументирането на конкретната квалификация на предложения за изпълнението на дейност I персонал, включително на необходимия брой часове за създаването на съответния интелектуален продукт и на часовата ставка, която се прилага от кандидата при планиране на необходимите разходи, следва да се основава на извършено проучване, включително интернет прочуване, от кандидата, което се доказва с прилагане на минимум 3 оферти (сканирани копия) и/или проведени/изпълнени (от кандидата/партньорите или други възложители) процедури за избор на изпълнител за изработването на продукт с еквивалентно съдържание и обем на планираното в проектното предложение*".  Моля вижте Консолидираната версия на „Въпроси и отговори“, запитвания № 6, № 16, № 19. |
|  | FCS FCS <fcs@abv.bg>  Изпратено: 11 април 2020 г. 21:22  До: INFOSF | Уважаеми Колеги  Моля да ми отговорите на следното.  1. При попълване на бюджета, не ми позволява да въвеждам стойността на Дейност 1. в Разходи за възнаграждения на персонала за изпълнение на дейност I ( фонд: ЕСФ , режим на финансиране: Неприложимо , допустим)  Моля да ми поясните това правилно ли е или трябва да се процедира както при определяне на административните разходи. Оценителната комисия ли ще определи тези разходи ?  2. При проверка на формуляра за грешки ми дава следното:  Има предупреждения при попълване на данните във формуляра.  Покажи предупрежденията +Скрий предупрежденията -  Бюджет към ОПНОИР: Разходите общо по бюджетен ред 1 и бюджетен ред 2 са допустими до 10 % от раздел I. СТАНДАРТНА ТАБЛИЦА НА РАЗХОДИТЕ ЗА ЕДИНИЦА ПРОДУКТ (бюджетен ред 1 + бюджетен ред 2 + бюджетен ред 3 + бюджетен ред 4 + бюджетен ред 5 + бюджетен ред 6 + бюджетен ред 7).  Бюджет към ОПНОИР: Непреки разходи за проекти до 400 000 лв. – 12 % от преките допустими разходи на проекта: Разходите общо по бюджетен ред 8 и бюджетен ред 10 са допустими в размер 12% от преките допустими разходи от раздел I. СТАНДАРТНА ТАБЛИЦА НА РАЗХОДИТЕ ЗА ЕДИНИЦА ПРОДУКТ (бюджетен ред 1 + бюджетен ред 2 + бюджетен ред 3 + бюджетен ред 4 + бюджетен ред 5 + бюджетен ред 6 + бюджетен ред 7)  Бюджет към ОПНОИР: Непреки разходи за проекти над 400 000 лв. – 11 % от преките допустими разходи на проекта: Разходите общо по бюджетен ред 9 и бюджетен ред 11 са допустими в размер 11% от преките допустими разходи от раздел I. СТАНДАРТНА ТАБЛИЦА НА РАЗХОДИТЕ ЗА ЕДИНИЦА ПРОДУКТ (бюджетен ред 1 + бюджетен ред 2 + бюджетен ред 3 + бюджетен ред 4 + бюджетен ред 5 + бюджетен ред 6 + бюджетен ред 7)  Тези предупреждения пречат ли да приключа и подам формуляра за кандидатстване?  Поздрави | 1. При попълването на формуляра за кандидатстване моля да се запознаете с Ръководство за подаване на проектни предложения – от февруари 2020 г., което ще намерите в меню „Помощ“, модул Ръководство за работа със системата, налични на следния адрес: <https://eumis2020.government.bg/bg/s/Default/Manual>. Там ще намерите и видео-ръководства, включително за създаване и попълване на проектно предложение.  При нужда използвайте меню „Помощ“ -<https://eumis2020.government.bg/bg/s/Help/Index> , както и меню „Обратна връзка“ - <https://eumis2020.government.bg/bg/s/Feedback/Index> от ИСУН 2020 за подаване на проектно предложение чрез електронен формуляр. За технически проблеми може да отправяте въпросите си на следния e-mail: [support2020@government.bg](mailto:support2020@government.bg) .  Към всеки бюджетен ред следва от бутона „Добави“ да присъедините бюджетен подред, за да впишете сума по конкретния разход, която се визуализира общо в бюджетния ред. Моля вижте видео файла - <https://www.youtube.com/watch?v=pX7nhlxmJAI&t=2s>, както и Ръководство за подаване на проектни предложения и В РЪКОВОДСТВО ЗА РАБОТА ИСУН 2020 на следния линк: https://eumis2020.government.bg/bg/s/Default/Manual  За разходите по дейност I вие определяте стойността на разходите си, а оценителната комисия проверява процентното ограничение съгласно Условията за кандидатстване.  2.С цел облекчаване на кандидатите съгласно т.9 от Условия за кандидатстване „*В минималния и максималния размер на безвъзмездна финансова помощ се включват планираните преки разходи и непреките разходи на проектното предложение. На етап кандидатстване всеки кандидат следва да планира само преките си разходи, които не могат да бъдат по-малко от 178 571,43 лв. и повече от 450 450,45 лв. Оценителната комисия служебно ще добави към бюджета на проекта непреки разходи в размер на съответния процент според одобрените преки разходи.“*  В тази връзка не следва да попълвате непреките разходи в раздел II. EДИННА СТАВКА, бюджетни редове от 8 до 10, тъй като те ще се начислят от оценителната комисия служебно, както е посочено в т.9 от Условията за кандидатстване. В този случай при проверка на формуляра за кандидатстване ще се изведат предупреждения, които позволяват подаване на проектното предложение. При попълването на бюджета трябва да се спазват заложените процентни ограничения и изведените предупреждения са за информация на кандидата. |
|  | От: ngo bulgaria <ngo\_@abv.bg>  Изпратено: 16 април 2020 г. 13:26  До: INFOSF | Здравейте, кандидатстваме с проект по поканата за "BG05M2OP001-3.017-Повишаване на капацитета на педагогическите специалисти за работа в мултикултурна среда". Подготвили сме проект в партньорство с 8 училища и две детски градини, партньорите ни са от региони със силна концентрация на ученици от малцинствени етноси. От всички 10 партниращи образователни институции само в две от тях има назначен образователен медиатор. При подготовката на проекта партньорите ни заявиха необходимост от обучение на педагогически специалисти за образователен медиатор. В тази връзка допустимо ли е по проекта да заложим обучение за образователни медиатори за партньорите ни, независимо че нямат разкрит щат за образователен медиатор към момента на кандидатстване. Ако да има ли някакви допълнителни изисквания към кандидатите и има ли ограничения колко педагогически специалисти могат да бъдат обучени за образователен медиатор, от партнираща организация.  Предварително Ви благодарим за отговора.  С уважение Иван Иванов | Всички планирани в проектното предложение обучения трябва да са в съответствие с изискванията, детайлно описани в т.13 от Условията за кандидатстване и да са на теми за работа в мултикултурна среда. Обученията по дейност II A, II Б и дейност III са допустими за педагогически специалисти, а обучения по дейност II Б са допустими и за образователни медиатори. Съгласно т.13 от Условията за кандидатстване „*Дейност II. следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“ като Съгласно Наредба № 15 от 22.07.2019 г. за статута и професионалното развитие на учителите, директорите и другите педагогически специалисти се посочи ясна и конкретна информация за методите и средствата за изпълнение на дейността и очакваните резултати като, видовете планирани обучения, тяхната продължителност, индикативни програми за провеждане на обучения, броя на групите за обучение,* ***брой на педагогическите специалисти, които ще бъдат обучени, броя на образователните медиатори****, включени в обучения и т.н.“.* Допустимо е в периода на изпълнение на проекта работещите в учебната институция или в общината образователни медиатори да бъдат включени в обученията по проекта.  Образователните медиатори са лица, които са назначени съгласно Националния класификатор на професиите и длъжностите (НКПД 2011) – Код на длъжност 5312-3004, **към началната дата на съответното обучение по Дейност IIБ.** Моля вижте също в Консолидираната версия на Въпроси и отговори по процедурата отговорите на запитване 9 от 31.01.2020 г., запитване 10 от 04.02.2020 г., запитване 14 от 06.02.2020 г., запитване 15 от 06.02.2020 г.. |
|  | От: Мария Георгиева <maria\_georgieva1962@abv.bg> Изпратено: 30 април 2020 г. 10:52 До**:** INFOSF | Здравейте,  С оглед настоящото извъредно положение и очертаващите се перспективи в краткосрочен и средносрочен период, бих искала да отправя към Агенцията следните въпроси, свързани с процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“:  1. Извънредното положение беше удължено с решение на Народното събрание до 13 май, когато изтича срокът за подаване на проектни предложения по процедурата. Управляващият орган веднъж удължи срока за кандидатстване, но в момента на удължаване срокът на извънредното положение беше 13 април.  Имате ли готовност да удължите срока за кандидатстване отново в съответствие с удължаването на извънредното положение?  В момента продължава да е много сложно да бъде организирано подписването на документи от страна на партньорите, които работят дистанционно и не са в училище.  На практика запазването на този срок би възпрепятствало част от потенциалните кандидати да кандидатстват, което ще намали количеството и качеството на подадените проекти.  2. Как виждате изпълнението на бъдещите проекти в контекста на очаквани сериозни мерки за недопускане на събирането на групи хора в следващата година поне, както твърдят специалисти?  В тази връзка не е ли наложително да се променят насоките за кандидатстване и да се допусне провеждането на обучения изцяло в електронна среда като алтернативен вариант, в случай че присъствените обучения се окажат проблематични?  Дори и да се допусне провеждането на присъствени обучения, вероятно ще са необходими допълнителни мерки за сигурност, които ще са задължителни изисквания, с които трябва да се съобразяват бенефициентите при организирането на тези обучения.  Това, разбира се, би наложило сериозни промени и в бюджетната част на проектите, което е важно да бъде известно на потенциалните бенефициенти още в момента на кандидатстването.  3. По линия на този и други подобни проекти по ОПНОИР имате ли комуникация и информация от МОН дали се предвиждат промени в Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, които да допускат провеждането на обучения с кредити и изцяло в електронна среда, респ. провеждането на присъствени обучения при съобразяването на специални изисквания за дистанция и сигурност?  Това е важно, защото отново променя параметрите на планираните обучения, както като организация и логика, така и във финансов аспект.  4. В случай че не се извършат промени в насоките за кандидатстване, как ще бъдат съобразени евентуални промени в изискванията за провеждане на обученията на по-късен етап?  Отговорът на всички тези въпроси е важен, за да може кандидатите и техните партньори да вземат информирано решение относно кандидатстването по тази процедура и евентуалните параметри/трудности в процеса на изпълнение.  Без яснота, има риск да се компрометира цялата процедура и изпълнението на бъдещите проекти, което Управляващият орган едва ли желае.  Ще бъдем благодарни за информация и отговор на поставените въпроси, в това число на сайта на Агенцията, за да е достъпна за всички потенциални кандидати.  Вярвам, че Агенцията ще подходи отговорно и ще предостави коректна и навременна информация по въпросите, които вълнуват бъдещите кандидати.  В случая въпросите не са по съществото на процедурата, поради което не би следвало да се прилага срокът за официален отговор, който вече е изтекъл.  С уважение,  Мария Георгиева | 1.Срокът за кандидатстване по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ е удължен до 28 май 2020 г., 17:30 часа със заповед № РД 09-91/05.05.2020 г. на Ръководителя на управляващия орган на ОПНОИР 2014 – 2020 г. Информацията е публикувана на следните електонни адреси: <http://opnoir.bg/>; <https://eumis2020.government.bg/> и <https://www.eufunds.bg/bg/opseig>.  2. Изпълнението на дейностите по проекта следва да съблюдава мерките на ограниченията с цел превенция и борба с COVID-19. В тази връзка изпълнението и провеждането на Дейност I може максимално да се адаптира към дистанционна форма на работа – ел-поща, попълване на ел.въпросници, ел. документи и т.н..  Изпълнението на Дейност II.А. – обученията на педагогическите специалисти, които завършват с присъждане на квалификационни кредити, следва да се провежда в групи с не повече от 10 участници и съгласно Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, т.е. допустимо е програмите за обученията с кредити да имат присъствена и неприсъствена форма на обучение, което дава увереност, че дейност II.А. може да бъде реализирана и в условия на ограничения.  Изпълнението на Дейност II.Б. – обученията на педагогическите специалисти и образователните медиатори, за които не се присъждат кредити, трябва да се провеждат в групи до 10 души (съгласно Условията за кандидатстване и Приложение XII - Стандартна таблица на разходите за единица продукт по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ и методология, обосноваваща изведените размери на разходите), което позволява гъвкавост при организацията и спазване на противоепидемичните мерки – до 2 метра разстояние, с маски, дезинфекция и др.  3. В случай, че Наредба №15/2019 г. има изменения, то същите ще бъдат оповестени и следвани при изпълнение на проектите, което не противоречи на Условията за кандидатстване.  4. Моля вижте Условията за кандидатстване, Приложение XII, както и възможностите на Наредба №15/2019 г., които позволяват различни форми на обучения, в групи до 10 участници, включително адаптиране към изискванията и мерките за превенция и борба с COVID-19.  При евентуални бъдещи промени в нормативните изисквания УО ще даде допълнителни указания относно изпълнението на засегнатите проектни дейности. |
|  | Sofia Consulting Group <office@scg-bg.biz>  Изпратено: 12 май 2020 г. 10:43  До: INFOSF | Здравейте,  във връзка с обявена процедура  на подбор на проектни предложения  за предоставяне на безвъзмездна финансова помощ BG05M2ОP001-3.017  „ПОВИШАВАНЕ НА КАПАЦИТЕТА НА ПЕДАГОГИЧЕСКИТЕ СПЕЦИАЛИСТИ ЗА РАБОТА В МУЛТИКУЛТУРНА СРЕДА“      бихме искали да зададем следните въпроси:    1. В УСЛОВИЯ ЗА КАНДИДАТСТВАНЕ е записано:    „Декларации - приложения от II до VI, включително, и приложение VIII, се попълват и се подписват от лице с право да представлява кандидата/партньора. В случай че кандидатът/партньорът се представлява заедно от няколко лица, тези декларации се попълват и подписват от всички представляващи лица.“    В случай, че представляващите лица на кандидата могат да го представляват заедно и/или поотделно, следва ли приложения от II до VI, включително, да бъдат подписани от всички представляващи лица или може да се подпишат само от едно от лицата имащо право да представлява кандидата?    2. В Автобиография на членовете на екипа за управление на проекта, попълнена по образец (Приложение VII) накрая е записано Приложения. На този етап на подаване на формуляра за кандидатстване трябва ли да се приложат доказателства за опита на екипа?    ПОЗДРАВИ,  ВЕРОНИКА ШОПОВА  Успешен ден!  Яни Димитров | Съгласно чл. 5, ал.3 от ПМС № 162/2016 г. кандидат в процедурата може да иска разяснения по утвърдените документи – Условия за кандидатстване в срок до три седмици преди изтичането на срока за кандидатстване, който съгласно заповед № РД 09-91/05.05.2020 г. на Ръководителя на Управляващия орган на ОПНОИР 2014 – 2020 г. е удължен до **28 май 2020 г., 17:30 часа**. Информацията е публикувана на интернет страницата на ИА ОПНОИР: <http://opnoir.bg/?go=news&p=detail&newsId=845> и в ИСУН 2020: <https://eumis2020.government.bg/>. Постъпилите въпроси на 12.05.2020 г. са извън нормативно определения срок, който в случая е 7 май 2020 г.  Моля, вижте Условията за кандидатстване и отговорите на въпроси по процедурата, включително Консолидираната версия на въпроси и отговори, публикувани на следните адреси: <https://eumis2020.government.bg/> и <http://opnoir.bg/?go=page&pageId=437> . |